title: Εκτελεστικός κανονισμός (EE) 2015/49 της Επιτροπής, της 14ης Ιανουαρίου 2015 , για την τροποποίηση του εκτελεστικού κανονισμού (ΕΕ) αριθ. 1106/2013 του Συμβουλίου για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων συρμάτων από ανοξείδωτο χάλυβα καταγωγής Ινδίας και για την τροποποίηση του εκτελεστικού κανονισμού (ΕΕ) αριθ. 861/2013 του Συμβουλίου για την επιβολή οριστικού αντισταθμιστικού δασμού και την οριστική είσπραξη του προσωρινού δασμού που επιβλήθηκε στις εισαγωγές ορισμένων ράβδων ανοξείδωτου χάλυβα καταγωγής Ινδίας

text:
               15.1.2015

               EL

               Επίσημη Εφημερίδα της Ευρωπαϊκής Ένωσης

               L 9/17

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) 2015/49 ΤΗΣ ΕΠΙΤΡΟΠΉΣ
   της 14ης Ιανουαρίου 2015
   για την τροποποίηση του εκτελεστικού κανονισμού (ΕΕ) αριθ. 1106/2013 του Συμβουλίου για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων συρμάτων από ανοξείδωτο χάλυβα καταγωγής Ινδίας και για την τροποποίηση του εκτελεστικού κανονισμού (ΕΕ) αριθ. 861/2013 του Συμβουλίου για την επιβολή οριστικού αντισταθμιστικού δασμού και την οριστική είσπραξη του προσωρινού δασμού που επιβλήθηκε στις εισαγωγές ορισμένων ράβδων ανοξείδωτου χάλυβα καταγωγής Ινδίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) (ο «βασικός κανονισμός»),
   Έχοντας υπόψη την εκτελεστικό κανονισμό (ΕΕ) αριθ. 1106/2013 του Συμβουλίου, της 5ης Νοεμβρίου 2013, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων συρμάτων από ανοξείδωτο χάλυβα καταγωγής Ινδίας (2), και ιδίως το άρθρο 2,
   Εκτιμώντας τα ακόλουθα:
   A.   ΙΣΧΥΟΝΤΑ ΜΕΤΡΑ

               (1)

               Με τον κανονισμό (ΕΕ) αριθ. 1106/2013 το Συμβούλιο επέβαλε οριστικό δασμό αντιντάμπινγκ στις εισαγωγές στην Ένωση συρμάτων από ανοξείδωτο χάλυβα που περιέχουν κατά βάρος:

                           —

                           τουλάχιστον 2,5 % νικέλιο, εκτός από σύρμα που περιέχει κατά βάρος τουλάχιστον 28 % αλλά όχι περισσότερο από 31 % νικέλιο και τουλάχιστον 20 % αλλά όχι περισσότερο από 22 % χρώμιο,

                           —

                           λιγότερο από 2,5 % νικέλιο, εκτός από σύρμα που περιέχει κατά βάρος τουλάχιστον 13 % αλλά όχι περισσότερο από 25 % χρώμιο και τουλάχιστον 3,5 % αλλά όχι περισσότερο από 6 % αλουμίνιο,

                     που υπάγονται επί του παρόντος στους κωδικούς ΣΟ 7223 00 19 και 7223 00 99 και προέρχεται από την Ινδία («το υπό εξέταση προϊόν»).

               (2)

               Κατά την έρευνα που οδήγησε στην επιβολή οριστικού δασμού αντιντάμπινγκ συνεργάστηκε μεγάλος αριθμός παραγωγών-εξαγωγέων από την Ινδία. Κατά συνέπεια, η Ευρωπαϊκή Επιτροπή («η Επιτροπή») επέλεξε δείγμα ινδών παραγωγών-εξαγωγέων για να συμμετάσχουν στην έρευνα.

               (3)

               Το Συμβούλιο επέβαλε ατομικούς δασμολογικούς συντελεστές στις εισαγωγές του υπό εξέταση προϊόντος από 0 % έως 12,5 % για τις εταιρείες του δείγματος και μέσο σταθμισμένο δασμό ύψους 5 % για τις συνεργαζόμενες εταιρείες που δεν συμπεριλήφθηκαν στο δείγμα.

               (4)

               Επίσης, το Συμβούλιο επέβαλε δασμό σε επίπεδο χώρας ύψους 12,5 % σε όλες τις άλλες εταιρείες που δεν αναγγέλθηκαν ή δεν συνεργάστηκαν στην έρευνα.

               (5)

               Στο άρθρο 2 του εκτελεστικού κανονισμού (ΕΕ) αριθ. 1106/2013 ορίζεται ότι, εάν κάποιος νέος παραγωγός-εξαγωγέας στην Ινδία υποβάλει στην Επιτροπή επαρκή στοιχεία που να αποδεικνύουν ότι:

                           α)

                           δεν πραγματοποίησε εξαγωγές του υπό εξέταση προϊόντος στην Ένωση κατά την περίοδο την οποία αφορούν τα μέτρα, δηλαδή από την 1η Απριλίου 2011 έως τις 31 Μαρτίου 2012 («η περίοδος έρευνας»)·

                           β)

                           δεν συνδέεται με εξαγωγείς ή παραγωγούς οι οποίοι υπόκεινται στα μέτρα αντιντάμπινγκ που επιβάλλονται με τον παρόντα κανονισμό· και

                           γ)

                           είτε έχει πράγματι προχωρήσει σε εξαγωγές του υπό εξέταση προϊόντος στην Ένωση μετά την περίοδο της έρευνας είτε έχει συνάψει αμετάκλητη συμβατική υποχρέωση να εξαγάγει σημαντική ποσότητα του υπό εξέταση προϊόντος στην Ένωση μετά την περίοδο της έρευνας,

                     τότε, το άρθρο 1 παράγραφος 2 του εν λόγω κανονισμού μπορεί να τροποποιηθεί με την εφαρμογή στον νέο παραγωγό-εξαγωγέα του δασμολογικού συντελεστή που εφαρμόζεται στις συνεργαζόμενες εταιρείες οι οποίες δεν περιλήφθηκαν στο δείγμα, δηλαδή τον σταθμισμένο μέσο δασμό ύψους 5 %.

         B.   ΑΙΤΗΣΗ ΝΕΩΝ ΠΑΡΑΓΩΓΩΝ-ΕΞΑΓΩΓΕΩΝ

               (6)

               Οι ινδικές εταιρείες Superon Schweisstechnik India Ltd («ο πρώτος αιτών») και Anand ARC Ltd («ο δεύτερος αιτών») ζήτησαν να τους εφαρμοστεί ο δασμολογικός συντελεστής που εφαρμόζεται στις συνεργαζόμενες εταιρείες που δεν συμπεριλήφθηκαν στο δείγμα («μεταχείριση νέου παραγωγού-εξαγωγέα» ή «ΜΝΠΕ»).

               (7)

               Διενεργήθηκε εξέταση για να εξακριβωθεί κατά πόσον οι αιτούντες πληρούν τα κριτήρια ώστε να τους εφαρμοστεί ΜΝΠΕ, όπως ορίζεται στο άρθρο 2 του εκτελεστικού κανονισμού (ΕΕ) αριθ. 1106/2013.

               (8)

               Στους αιτούντες απεστάλη ερωτηματολόγιο με το οποίο τους ζητήθηκε να παράσχουν αποδεικτικά στοιχεία ότι τηρούν το σύνολο των κριτηρίων που αναφέρονται ανωτέρω στο άρθρο 2 του εκτελεστικού κανονισμού (ΕΕ) αριθ. 1106/2013.

               (9)

               Η Επιτροπή αναζήτησε και εξακρίβωσε όλες τις πληροφορίες που έκρινε αναγκαίες προκειμένου να καθοριστεί κατά πόσον οι αιτούντες πληρούν τα τρία κριτήρια, ώστε να τους εφαρμοστεί ΜΝΠΕ. Πραγματοποιήθηκαν επίσης επισκέψεις εξακρίβωσης στις εγκαταστάσεις των:

                           —

                           Superon Schweisstechnik India Ltd, Gurgaon,

                           —

                           Anand ARC Ltd, Βομβάη.

               (10)

               Ο πρώτος αιτών προσκόμισε επαρκή στοιχεία που αποδεικνύουν ότι πληροί τα τρία κριτήρια που αναφέρονται στο άρθρο 2 του εκτελεστικού κανονισμού (ΕΕ) αριθ. 1106/2013. Ο πρώτος αιτών στην πραγματικότητα μπορεί να αποδείξει ότι:

                           i)

                           δεν εξήγαγε το υπό εξέταση προϊόν στην Ένωση κατά την περίοδο από την 1η Απριλίου 2011 έως τις 31 Μαρτίου 2012·

                           ii)

                           δεν συνδέεται με κανέναν από τους εξαγωγείς-παραγωγούς της Ινδίας, οι οποίοι υπόκεινται στα μέτρα αντιντάμπινγκ που επιβάλλονται με τον εκτελεστικό κανονισμό (ΕΕ) 1106/2013· και

                           iii)

                           έχει πράγματι εξαγάγει τη σημαντική ποσότητα των 30 τόνων του υπό εξέταση προϊόντος στην Ένωση αρχής γενομένης τον Οκτώβριο του 2012·

                     και, κατά συνέπεια, μπορεί να του επιβληθεί ο δασμολογικός συντελεστής που επιβάλλεται στις συνεργαζόμενες εταιρείες οι οποίες δεν περιλαμβάνονται στο δείγμα, δηλαδή 5 %, σύμφωνα με το άρθρο 2 του εκτελεστικού κανονισμού (ΕΕ) αριθ. 1106/2013, και θα πρέπει να προστεθεί στον κατάλογο των ινδών παραγωγών-εξαγωγέων που δεν περιλαμβάνονται στο δείγμα.

               (11)

               Ο δεύτερος αιτών, ωστόσο, δεν πληροί το πρώτο κριτήριο, διότι εξήγαγε το υπό εξέταση προϊόν στην Ένωση κατά την περίοδο της έρευνας. Ως εκ τούτου, η αίτησή του να τύχει ΜΝΠΕ απορρίφθηκε.

               (12)

               Η Επιτροπή πληροφόρησε τους αιτούντες και τον ενωσιακό κλάδο παραγωγής σχετικά με τα προαναφερθέντα πορίσματα και τους παρέσχε τη δυνατότητα να υποβάλουν τις παρατηρήσεις τους. Δεν υποβλήθηκαν παρατηρήσεις.

               (13)

               Ο παρών κανονισμός συνεπάγεται ότι ο πρόσθετος κωδικός TARIC B781 αποδίδεται στην Superon Schweisstechnik India Ltd, καθώς η εταιρεία θα προστεθεί στο παράρτημα του εκτελεστικού κανονισμού (ΕΕ) αριθ. 1106/2013. Για τεχνικούς καθαρώς λόγους ένταξης στο TARIC (ενοποιημένο δασμολόγιο της Ευρωπαϊκής Ένωσης), ο ίδιος κωδικός πρέπει να εφαρμόζεται για τον υφιστάμενο αντισταθμιστικό δασμό που επιβλήθηκε με τον εκτελεστικό κανονισμό (ΕΕ) αριθ. 861/2013 του Συμβουλίου (3),

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η ακόλουθη εταιρεία προστίθεται στον κατάλογο των ινδών συνεργαζόμενων παραγωγών-εξαγωγέων που δεν συμμετείχαν στο δείγμα (πρόσθετος κωδικός TARIC B781) στο παράρτημα του εκτελεστικού κανονισμού (ΕΕ) αριθ. 1106/2013:

               Εταιρεία

               Πόλη

               Superon Schweisstechnik India Ltd

               Gurgaon, Haryana, Ινδία

         Άρθρο 2
   Η εγγραφή «B999» που εμφαίνεται στον πίνακα στο άρθρο 1 παράγραφος 2 του εκτελεστικού κανονισμού (ΕΕ) αριθ. 861/2013 αντικαθίσταται ως εξής: «B999 (για τη Superon Schweisstechnik India Ltd, Gurgaon, Haryana, India, ο πρόσθετος κωδικός TARIC είναι B781)».
   Άρθρο 3
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Ιανουαρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 343 της 22.12.2009, σ. 51.

      (2)  ΕΕ L 298 της 8.11.2013, σ. 1.

      (3)  Εκτελεστικός κανονισμός (ΕΕ) αριθ. 861/2013 του Συμβουλίου, της 2ας Σεπτεμβρίου 2013, για την επιβολή οριστικού αντισταθμιστικού δασμού και την οριστική είσπραξη του προσωρινού δασμού που επιβλήθηκε στις εισαγωγές ορισμένων ράβδων ανοξείδωτου χάλυβα καταγωγής Ινδίας (ΕΕ L 240 της 7.9.2013, σ. 1).


title: Εκτελεστικός κανονισμός (ΕΕ) αριθ. 602/2013 της Επιτροπής, της 24ης Ιουνίου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               25.6.2013

               EL

               Επίσημη Εφημερίδα της Ευρωπαϊκής Ένωσης

               L 172/23

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 602/2013 ΤΗΣ ΕΠΙΤΡΟΠΉΣ
   της 24ης Ιουνίου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Ιουνίου 2013.

            Για την Επιτροπή, εξ ονόματος του Προέδρου,
         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MK

                  45,1

                  TR

                  98,7

                  ZZ

                  71,9

                  0707 00 05

                  MK

                  27,7

                  TR

                  123,3

                  ZZ

                  75,5

                  0709 93 10

                  MA

                  102,6

                  TR

                  127,0

                  ZZ

                  114,8

                  0805 50 10

                  AR

                  89,4

                  BR

                  96,4

                  TR

                  78,7

                  ZA

                  140,2

                  ZZ

                  101,2

                  0808 10 80

                  AR

                  173,6

                  BR

                  122,2

                  CL

                  133,2

                  CN

                  71,7

                  NZ

                  147,1

                  US

                  156,1

                  UY

                  165,4

                  ZA

                  123,0

                  ZZ

                  136,5

                  0809 10 00

                  IL

                  342,4

                  TR

                  224,5

                  ZZ

                  283,5

                  0809 29 00

                  TR

                  351,0

                  ZZ

                  351,0

                  0809 30

                  TR

                  179,1

                  ZZ

                  179,1

                  0809 40 05

                  CL

                  195,6

                  IL

                  308,9

                  ZA

                  404,4

                  ZZ

                  303,0

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/1922 της Επιτροπής, της 20ής Οκτωβρίου 2016, για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Poularde du Périgord (ΠΓΕ)]

text:
               4.11.2016

               EL

               Επίσημη Εφημερίδα της Ευρωπαϊκής Ένωσης

               L 297/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1922 ΤΗΣ ΕΠΙΤΡΟΠΉΣ
   της 20ής Οκτωβρίου 2016
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Poularde du Périgord (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που κατέθεσε η Γαλλία για την καταχώριση της ονομασίας «Poularde du Périgord» δημοσιεύτηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί καμία δήλωση ένστασης στην Επιτροπή, βάσει του άρθρου 51 του κανονισμού (ΕΕ) αριθ. 1151/2012, η ονομασία «Poularde du Périgord» πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Poularde du Périgord» (ΠΓΕ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.1. Νωπά κρέατα (και βρώσιμα παραπροϊόντα σφαγείων) του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Οκτωβρίου 2016.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 228 της 24.6.2016, σ. 3.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) αριθ. 1189/2011 της Επιτροπής, της 18ης Νοεμβρίου 2011 , σχετικά με τη θέσπιση λεπτομερών κανόνων εφαρμογής ορισμένων διατάξεων της οδηγίας 2010/24/ΕΕ του Συμβουλίου περί αμοιβαίας συνδρομής για την είσπραξη απαιτήσεων σχετικών με ορισμένους φόρους, δασμούς και άλλα μέτρα

text:
               19.11.2011

               EL

               Επίσημη Εφημερίδα της Ευρωπαϊκής Ένωσης

               L 302/16

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1189/2011 ΤΗΣ ΕΠΙΤΡΟΠΉΣ
   της 18ης Νοεμβρίου 2011
   σχετικά με τη θέσπιση λεπτομερών κανόνων εφαρμογής ορισμένων διατάξεων της οδηγίας 2010/24/ΕΕ του Συμβουλίου περί αμοιβαίας συνδρομής για την είσπραξη απαιτήσεων σχετικών με ορισμένους φόρους, δασμούς και άλλα μέτρα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2010/24/ΕΕ του Συμβουλίου της 16ης Μαρτίου 2010 περί αμοιβαίας συνδρομής για την είσπραξη απαιτήσεων σχετικών με ορισμένους φόρους, δασμούς και άλλα μέτρα (1), και ιδίως το άρθρο 26,
   Εκτιμώντας τα ακόλουθα:

               (1)

               Η οδηγία 2010/24/ΕΕ επέφερε ουσιαστικές αλλαγές στους κανόνες που διέπουν την αμοιβαία συνδρομή για την είσπραξη απαιτήσεων σχετικών με φόρους, δασμούς και άλλα μέτρα και καθόρισε εκ νέου τις εκτελεστικές εξουσίες της Επιτροπής σε σχέση με εκείνες που θεσπίστηκαν με την οδηγία 2008/55/ΕΚ του Συμβουλίου (2). Κατά συνέπεια, πρέπει να αντικατασταθούν οι υφιστάμενοι κανόνες εφαρμογής που εξέδωσε η Επιτροπή με έναν νέο εκτελεστικό κανονισμό.

               (2)

               Για να διασφαλιστεί η ταχεία επικοινωνία μεταξύ των αρμόδιων αρχών, πρέπει να θεσπιστούν λεπτομερείς κανόνες σχετικοί με τις πρακτικές ρυθμίσεις και τις χρονικές περιόδους επικοινωνίας μεταξύ των αρχών που είναι λαμβάνουν τις αιτήσεις και των αρχών τις υποβάλλουν.

               (3)

               Για να διασφαλιστεί η ασφάλεια δικαίου, πρέπει να διευκρινιστεί ότι η εγκυρότητα των εγγράφων δεν επηρεάζεται από το γεγονός ότι διαβιβάζονται ηλεκτρονικά.

               (4)

               Για να επιβεβαιωθεί ότι τα έγγραφα που διαβιβάζονται ταχυδρομικώς αποστέλλονται από αρμόδια αρχή, πρέπει να προβλεφθούν ειδικοί κανόνες σχετικοί με αυτόν τον τρόπο επικοινωνίας.

               (5)

               Για να διασφαλιστεί η διαβίβαση των απαραίτητων δεδομένων και πληροφοριών, πρέπει να καθοριστούν υποδείγματα των τυποποιημένων εγγράφων που συνοδεύουν την αίτηση κοινοποίησης και του τίτλου που επιτρέπει την εκτέλεση στο κράτος μέλος που λαμβάνει την αίτηση.

               (6)

               Για να διασφαλιστεί η ασφάλεια δικαίου, πρέπει να δηλωθεί ρητά η νομική επίπτωση των κοινοποιήσεων που πραγματοποιεί το κράτος μέλος που λαμβάνει την αίτηση προς το αιτούν κράτος μέλος.

               (7)

               Για να διασφαλιστεί η ασφάλεια δικαίου, πρέπει επίσης να προσδιοριστεί ότι η κοινοποίηση ή γνωστοποίηση του ενιαίου τίτλου που επιτρέπει την εκτέλεση στο κράτος μέλος που λαμβάνει την αίτηση δεν έχει καμία επίπτωση στις συνέπειες της κοινοποίησης του αρχικού τίτλου που επιτρέπει την εκτέλεση και ότι ο αναθεωρημένος τίτλος που επιτρέπει την εκτέλεση στο κράτος μέλος που λαμβάνει την αίτηση δεν έχει καμία επίπτωση στην αρχική απαίτηση ή στον αρχικό τίτλο που επιτρέπει την εκτέλεση.

               (8)

               Πρέπει να καταργηθεί ο κανονισμός (ΕΚ) αριθ. 1179/2008 της Επιτροπής της 28ης Νοεμβρίου 2008 σχετικά με τη θέσπιση λεπτομερών κανόνων εφαρμογής ορισμένων διατάξεων της οδηγίας 2008/55/ΕΚ του Συμβουλίου περί της αμοιβαίας συνδρομής για την είσπραξη απαιτήσεων σχετικών με ορισμένες εισφορές, δασμούς, φόρους και άλλα μέτρα (3).

               (9)

               Τα προβλεπόμενα στον παρόντα κανονισμό μέτρα είναι σύμφωνα με τη γνώμη της επιτροπής είσπραξης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   ΚΕΦΑΛΑΙΟ I

      ΓΕΝΙΚΕΣ ΔΙΑΤΑΞΕΙΣ

   Άρθρο 1
   Ο παρών κανονισμός θεσπίζει τους λεπτομερείς κανόνες εφαρμογής του άρθρου 5 παράγραφος 1, του άρθρου 8, του άρθρου 10, του άρθρου 12 παράγραφος 1, του άρθρου 13 παράγραφοι 2, 3, 4 και 5, του άρθρου 15, του άρθρου 16 παράγραφος 1 και του άρθρου 21 παράγραφος 1 της οδηγίας 2010/24/ΕΕ, συμπεριλαμβανομένων των λεπτομερών κανόνων σχετικά με τη μετατροπή και μεταφορά εισπραττόμενων ποσών καθώς και των μέσων διαβίβασης των κοινοποιήσεων μεταξύ των αρμόδιων αρχών.
   Άρθρο 2
   1.   Όλες οι αιτήσεις παροχής πληροφοριών, κοινοποίησης, είσπραξης ή λήψης ασφαλιστικών μέτρων κατ’ εφαρμογή του άρθρου 5 παράγραφος 1, του άρθρου 8, του άρθρου 10 και του άρθρου 16 παράγραφος 1 της οδηγίας 2010/24/ΕΕ (στο εξής «αιτήσεις συνδρομής») και όλοι οι συνοδευτικοί τίτλοι, τα έντυπα και λοιπά έγγραφα, καθώς και κάθε άλλη πληροφορία που κοινοποιείται σε σχέση με τις εν λόγω αιτήσεις αποστέλλονται από το δίκτυο CCN, εκτός εάν αυτό είναι πρακτικά ανέφικτο για τεχνικούς λόγους.
   2.   Τα έγγραφα που διαβιβάζονται σε ηλεκτρονική ή σε έντυπη μορφή θεωρείται ότι παράγουν τα ίδια νομικά αποτελέσματα με αυτά των εγγράφων τα οποία διαβιβάζονται ταχυδρομικώς.
   3.   Εάν μία αίτηση δεν είναι δυνατό να διαβιβαστεί μέσω του δικτύου CCN, διαβιβάζεται ταχυδρομικώς. Σε αυτή την περίπτωση ισχύουν οι ακόλουθοι κανόνες:

               α)

               η αίτηση υπογράφεται από υπάλληλο της αιτούσας αρχής, ο οποίος είναι δεόντως εξουσιοδοτημένος να υποβάλει την αίτηση·

               β)

               το αναφερόμενο στο άρθρο 8 παράγραφος 1, δεύτερο εδάφιο της οδηγίας 2010/24/ΕΕ τυποποιημένο έντυπο που συνοδεύει την αίτηση κοινοποίησης (στο εξής «ενιαίο έντυπο κοινοποίησης») ή ο αναφερόμενος στο άρθρο 12 της εν λόγω οδηγίας ενιαίος τίτλος που επιτρέπει την εκτέλεση στο κράτος μέλος που λαμβάνει την αίτηση υπογράφεται από δεόντως εξουσιοδοτημένο υπάλληλο της αιτούσας αρχής·

               γ)

               εάν η αίτηση συνοδεύεται με αντίγραφο άλλου εγγράφου από το ενιαίο έντυπο κοινοποίησης ή τον ενιαίο τίτλο που επιτρέπει την εκτέλεση στο κράτος μέλος που λαμβάνει την αίτηση, η αιτούσα αρχή πιστοποιεί την αντιστοιχία του εν λόγω αντιγράφου με το πρωτότυπο, αναγράφοντας στο εν λόγω αντίγραφο, στην επίσημη γλώσσα ή σε μία από τις επίσημες γλώσσες του κράτους μέλους στο οποίο είναι εγκατεστημένη, τις λέξεις «γνήσιο επικυρωμένο αντίγραφο», το όνομα του πιστοποιούντος υπαλλήλου και την ημερομηνία της εν λόγω επικύρωσης.

         Για τους σκοπούς του πρώτου εδαφίου σημείο β), τα κράτη μέλη χρησιμοποιούν το ενιαίο έντυπο κοινοποίησης που καταρτίζουν βάσει του υποδείγματος που καθορίζεται στο παράρτημα I του παρόντος κανονισμού και τον ενιαίο τίτλο που επιτρέπει την εκτέλεση στο κράτος μέλος που λαμβάνει την αίτηση, ο οποίος καταρτίζεται βάσει του υποδείγματος που καθορίζεται στο παράρτημα II του παρόντος κανονισμού.
   4.   Εάν το ενιαίο έντυπο κοινοποίησης ή ο ενιαίος τίτλος που επιτρέπει την εκτέλεση στο κράτος μέλος που λαμβάνει την αίτηση διαβιβάζονται με ηλεκτρονικά μέσα, η δομή και διάταξή τους μπορούν να προσαρμόζονται στις απαιτήσεις του συστήματος ηλεκτρονικής επικοινωνίας, ώστε να διευκολύνεται η επικοινωνία μεταξύ των αρμοδίων αρχών, υπό την προϋπόθεση ότι το σύνολο των δεδομένων και πληροφοριών που περιέχονται σε αυτά δεν μεταβάλλεται ουσιαστικά σε σχέση με τα υποδείγματα που καθορίζονται στα παραρτήματα I και ΙΙ.
   Άρθρο 3
   1.   Η αιτούσα αρχή μπορεί να υποβάλει αίτηση συνδρομής είτε για μία μόνο απαίτηση είτε για περισσότερες απαιτήσεις, όταν αυτές πρέπει να εισπραχθούν από ένα και το αυτό πρόσωπο.
   2.   Μια αίτηση παροχής πληροφοριών, είσπραξης ή λήψης ασφαλιστικών μέτρων μπορεί να αφορά οποιοδήποτε από τα ακόλουθα πρόσωπα:

               α)

               τον κύριο οφειλέτη ή τον συνοφειλέτη·

               β)

               πρόσωπο άλλο από τον (συν-)οφειλέτη, υπόχρεο για τη διευθέτηση των φόρων, δασμών και άλλων μέτρων, ή για άλλες απαιτήσεις σχετικές με τους εν λόγω φόρους και δασμούς και άλλα μέτρα βάσει της ισχύουσας νομοθεσίας στο κράτος μέλος στο οποίο είναι εγκατεστημένη η αιτούσα αρχή·

               γ)

               οιοδήποτε τρίτο πρόσωπο που κατέχει περιουσιακά στοιχεία τα οποία ανήκουν σε, ή έχει οφειλές προς, ένα από τα πρόσωπα που αναφέρονται στα στοιχεία α) ή β).

         Άρθρο 4
   Οι πληροφορίες και τα άλλα στοιχεία που κοινοποιεί η αποδέκτρια αρχή στην αιτούσα αρχή, κατ’ εφαρμογή του άρθρου 5 παράγραφος 1, του άρθρου 8, του άρθρου 10 και του άρθρου 16 παράγραφος 1 της οδηγίας 2010/24/ΕΕ, κοινοποιούνται στην επίσημη γλώσσα ή σε μία από τις επίσημες γλώσσες του κράτους μέλους της αποδέκτριας αρχής ή σε άλλη γλώσσα που συμφωνείται μεταξύ της αιτούσας και της αποδέκτριας αρχής.
   Άρθρο 5
   Εάν η αποδέκτρια αρχή αρνηθεί να εξετάσει μια αίτηση συνδρομής, κοινοποιεί στην αιτούσα αρχή τους λόγους της άρνησής της, προσδιορίζοντας τις διατάξεις της οδηγίας 2010/24/ΕΕ στις οποίες βασίζεται. Η κοινοποίηση αυτή πραγματοποιείται από την αποδέκτρια αρχή αμέσως μόλις αυτή λάβει την απόφασή της, και οπωσδήποτε εντός ενός μηνός από την ημερομηνία βεβαίωσης της παραλαβής της αίτησης.
   Άρθρο 6
   Κάθε αίτηση παροχής πληροφοριών ή είσπραξης ή λήψης ασφαλιστικών μέτρων αναφέρει αν έχει υποβληθεί παρόμοια αίτηση σε άλλη αρχή.
   ΚΕΦΑΛΑΙΟ II

      ΑΙΤΗΣΕΙΣ ΠΑΡΡΟΧΗΣ ΠΛΗΡΟΦΟΡΙΩΝ

   Άρθρο 7
   Η αποδέκτρια αρχή επιβεβαιώνει την παραλαβή της αίτησης παροχής πληροφοριών το ταχύτερο δυνατόν, και οπωσδήποτε εντός επτά ημερολογιακών ημερών από την παραλαβή της αίτησης.
   Μόλις παραλάβει την αίτηση, η αποδέκτρια αρχή ζητά από την αιτούσα αρχή, εφόσον είναι απαραίτητο, να παράσχει τυχόν αναγκαίες συμπληρωματικές πληροφορίες. Η αιτούσα αρχή παρέχει όλες τις αναγκαίες πρόσθετες πληροφορίες στις οποίες έχει κανονικά πρόσβαση.
   Άρθρο 8
   1.   Η αποδέκτρια αρχή διαβιβάζει στην αιτούσα αρχή κάθε μία από τις αιτούμενες πληροφορίες όπως και μόλις τις λάβει.
   2.   Όταν, λόγω της ιδιαιτερότητας μιας υπόθεσης, δεν είναι δυνατό να ληφθούν όλες ή ορισμένες από τις ζητούμενες πληροφορίες σε εύλογο διάστημα, η αποδέκτρια αρχή ενημερώνει σχετικά την αιτούσα αρχή και παραθέτει τους λόγους.
   Σε κάθε περίπτωση, κατά τη λήξη της εξάμηνης προθεσμίας από την ημερομηνία επιβεβαίωσης της παραλαβής της αίτησης, η αποδέκτρια αρχή πληροφορεί την αιτούσα αρχή σχετικά με το αποτέλεσμα των ερευνών που πραγματοποίησε για να λάβει τις ζητούμενες πληροφορίες.
   Στο πλαίσιο των πληροφοριών που λαμβάνει από την αποδέκτρια αρχή, η αιτούσα αρχή μπορεί να ζητήσει από την αποδέκτρια αρχή να συνεχίσει τις έρευνές της. Η εν λόγω αίτηση υποβάλλεται εντός δύο μηνών από τη λήψη της κοινοποίησης του αποτελέσματος των ερευνών που διεξήγαγε η αποδέκτρια αρχή, η οποία τυγχάνει χειρισμού σύμφωνα με τις διατάξεις που εφαρμόζονται στην αρχική αίτηση.
   Άρθρο 9
   Η αιτούσα αρχή μπορεί ανά πάσα στιγμή να αποσύρει την αίτηση παροχής πληροφοριών που έχει αποστείλει στην αποδέκτρια αρχή. Η σχετική απόφαση διαβιβάζεται στην αποδέκτρια αρχή.
   ΚΕΦΑΛΑΙΟ III

      ΑΙΤΗΣΕΙΣ ΚΟΙΝΟΠΟΙΗΣΗΣ

   Άρθρο 10
   1.   Κάθε αίτηση κοινοποίησης περιλαμβάνει το πρωτότυπο ή επικυρωμένο αντίγραφο κάθε εγγράφου του οποίου ζητείται η κοινοποίηση.
   Το ενιαίο έντυπο κοινοποίησης που συνοδεύει την αίτηση, σύμφωνα με το άρθρο 8 παράγραφος 1 δεύτερο εδάφιο της οδηγίας 2010/24/ΕΕ, συμπληρώνεται από ή με ευθύνη της αιτούσας αρχής. Παρέχει πληροφορίες στον αποδέκτη σχετικά με τα έγγραφα για τα οποία έχει ζητηθεί συνδρομή κοινοποίησης.
   2.   Όσον αφορά τις πληροφορίες που αναφέρονται στο ενιαίο έντυπο κοινοποίησης, εφαρμόζονται τα ακόλουθα:

               α)

               το ποσό της απαίτησης αναφέρεται όταν έχει ήδη καθοριστεί·

               β)

               η αναφορά της προθεσμίας εντός της οποίας πρέπει να πραγματοποιηθεί η κοινοποίηση μπορεί να γίνει με δήλωση της ημερομηνίας πριν από την οποία η αιτούσα αρχή επιθυμεί να γίνει η κοινοποίηση.

         Άρθρο 11
   Η αίτηση κοινοποίησης μπορεί να αφορά κάθε πρόσωπο που αναφέρεται στο άρθρο 3 στοιχείο γ) της οδηγίας 2010/24/ΕΕ το οποίο, σύμφωνα με την ισχύουσα νομοθεσία στο αιτούν κράτος μέλος, πρέπει να ενημερώνεται για κάθε έγγραφο που το αφορά.
   Άρθρο 12
   1.   Η αποδέκτρια αίτηση αρχή επιβεβαιώνει την παραλαβή της αίτησης κοινοποίησης το ταχύτερο δυνατόν, και οπωσδήποτε εντός επτά ημερολογιακών ημερών από την ημέρα παραλαβής.
   Μόλις παραλάβει την αίτηση κοινοποίησης, η αποδέκτρια αρχή λαμβάνει τα αναγκαία μέτρα για να εκτελέσει την εν λόγω κοινοποίηση, σύμφωνα με την ισχύουσα νομοθεσία στο κράτος μέλος όπου είναι εγκατεστημένη.
   Εάν είναι απαραίτητο, χωρίς επηρεασμό της προθεσμίας κοινοποίησης η οποία καθορίζεται στην αίτηση κοινοποίησης, η αποδέκτρια αρχή ζητά από την αιτούσα αρχή να παράσχει συμπληρωματικές πληροφορίες.
   Η αιτούσα αρχή παρέχει κάθε πρόσθετη πληροφορία στην οποία έχει κανονικά πρόσβαση.
   2.   Μόλις εκτελεστεί η κοινοποίηση, η αποδέκτρια αρχή ενημερώνει την αιτούσα αρχή σχετικά με την ημερομηνία κοινοποίησης, πιστοποιώντας την κοινοποίηση στο έντυπο της αίτησης το οποίο επιστρέφεται στη αιτούσα αρχή.
   Άρθρο 13
   1.   Κοινοποίηση που έγινε από το κράτος μέλος της αποδέκτριας αρχής, σύμφωνα με τις ισχύουσες σε αυτό εθνικές νομοθετικές και κανονιστικές διατάξεις και τις διοικητικές πρακτικές, θεωρείται ότι έχει την ίδια ισχύ στο αιτούν κράτος μέλος, όπως εάν είχε γίνει από το αιτούν κράτος μέλος, σύμφωνα με τις ισχύουσες στο αιτούν κράτος μέλος νομοθετικές και κανονιστικές διατάξεις και τις διοικητικές πρακτικές.
   2.   Κοινοποίηση εγγράφου που αφορά φόρο, δασμό, ή άλλα μέτρα, περισσότερα του ενός τύπου, θεωρείται έγκυρη, εάν πραγματοποιηθεί από αρχή του κράτους μέλους που λαμβάνει την αίτηση που είναι αρμόδια τουλάχιστον για έναν από τους φόρους, δασμούς ή τα άλλα μέτρα που αναφέρονται στο κοινοποιηθέν έγγραφο, υπό την προϋπόθεση ότι αυτό επιτρέπεται βάσει της εθνικής νομοθεσίας του κράτους μέλους που λαμβάνει την αίτηση.
   Άρθρο 14
   Για τους σκοπούς της κοινοποίησης, το κράτος μέλος που λαμβάνει την αίτηση μπορεί να χρησιμοποιεί το αναφερόμενο στο άρθρο 10 παράγραφος 1 ενιαίο έντυπο κοινοποίησης στην επίσημη ή σε μία από τις επίσημες γλώσσες του, σύμφωνα με την εθνική νομοθεσία του.
   ΚΕΦΑΛΑΙΟ IV

      ΑΙΤΗΣΕΙΣ ΕΙΣΠΡΑΞΗΣ Ή ΛΗΨΗΣ ΑΣΦΑΛΙΣΤΙΚΩΝ ΜΕΤΡΩΝ

   Άρθρο 15
   Οι αιτήσεις είσπραξης ή λήψης ασφαλιστικών μέτρων περιλαμβάνουν δήλωση ότι πληρούνται οι προβλεπόμενες στην οδηγία 2010/24/ΕΕ προϋποθέσεις για την κίνηση της διαδικασίας αμοιβαίας συνδρομής.
   Άρθρο 16
   1.   Ο ενιαίος τίτλος ο οποίος επιτρέπει την εκτέλεση στο κράτος μέλος που λαμβάνει την αίτηση, ο οποίος συνοδεύει την αίτηση είσπραξης ή λήψης ασφαλιστικών μέτρων, συμπληρώνεται από ή με ευθύνη της αιτούσας αρχής βάσει του αρχικού τίτλου που επιτρέπει την εκτέλεση στο αιτούν κράτος μέλος.
   Οι διοικητικές κυρώσεις, πρόστιμα, τέλη και προσαυξήσεις που αναφέρονται στο άρθρο 2 παράγραφος 2 στοιχείο α) της οδηγίας 2010/24/ΕΕ και οι τόκοι και τα έξοδα που αναφέρονται στο άρθρο 2 παράγραφος 2 στοιχείο γ) της ίδιας οδηγίας, τα οποία, σύμφωνα με τις ισχύουσες διατάξεις στο αιτούν κράτος μέλος, οφείλονται από την ημερομηνία του αρχικού τίτλου που επιτρέπει την εκτέλεση έως την ημερομηνία πριν την ημερομηνία αποστολής της αίτησης είσπραξης, μπορούν να συνυπολογιστούν στον ενιαίο τίτλο που επιτρέπει την εκτέλεση στο κράτος μέλος που λαμβάνει την αίτηση.
   2.   Μπορεί να εκδίδεται ένας ενιαίος τίτλος που επιτρέπει την εκτέλεση στο κράτος μέλος που λαμβάνει την αίτηση για διάφορες απαιτήσεις και περισσότερα πρόσωπα, ο οποίος αντιστοιχεί στον αρχικό τίτλο που επιτρέπει την εκτέλεση στο αιτούν κράτος μέλος.
   3.   Κατά το μέτρο που οι αρχικοί τίτλοι που επιτρέπουν την εκτέλεση διαφόρων απαιτήσεων στο αιτούν κράτος μέλος έχουν ήδη αντικατασταθεί από έναν συνολικό τίτλο που επιτρέπει την εκτέλεση όλων αυτών των απαιτήσεων στο εν λόγω κράτος, ο ενιαίος τίτλος που επιτρέπει την εκτέλεση στο κράτος μέλος που λαμβάνει την αίτηση μπορεί να βασίζεται στους αρχικούς τίτλους που επιτρέπουν την εκτέλεση στο αιτούν κράτος μέλος ή στον συνολικό τίτλο που ομαδοποιεί τους αρχικούς τίτλους που επιτρέπουν την εκτέλεση στο αιτούν κράτος μέλος.
   4.   Για την εκτέλεση των απαιτήσεων για τις οποίες ζητείται συνδρομή είσπραξης, το κράτος μέλος που λαμβάνει την αίτηση μπορεί να χρησιμοποιεί τον ενιαίο τίτλο που επιτρέπει την εκτέλεση σε αυτό στην επίσημη γλώσσα του ή σε μία από τις επίσημες γλώσσες του, σύμφωνα με την εθνική νομοθεσία του.
   Άρθρο 17
   Ο αποδέκτης μιας αίτησης είσπραξης ή λήψης ασφαλιστικών μέτρων δεν μπορεί να βασιστεί στην κοινοποίηση ή τη γνωστοποίηση του ενιαίου τίτλου που επιτρέπει την εκτέλεση στο κράτος μέλος που λαμβάνει την αίτηση για να ζητήσει παράταση ή επανέναρξη της προθεσμίας αμφισβήτησης της απαίτησης ή του αρχικού τίτλου που επιτρέπει την εκτέλεση, εάν αυτός έχει κοινοποιηθεί με έγκυρο τρόπο.
   Άρθρο 18
   1.   Εάν το νόμισμα του κράτους μέλους που λαμβάνει την αίτηση είναι διαφορετικό από το νόμισμα του αιτούντος κράτους μέλους, η αιτούσα αρχή αναγράφει το προς είσπραξη ποσό της απαίτησης εκφρασμένο και στα δύο νομίσματα.
   2.   Η ισοτιμία συναλλάγματος που πρέπει να χρησιμοποιείται για τη συνδρομή είσπραξης είναι η τελευταία ισοτιμία συναλλάγματος που δημοσιεύτηκε στην Επίσημη Εφημερίδα της Ευρωπαϊκής Ένωσης πριν την ημερομηνία αποστολής της αίτησης.
   Άρθρο 19
   1.   Η αποδέκτρια αρχή επιβεβαιώνει την παραλαβή της αίτησης το ταχύτερο δυνατόν, και το αργότερο εντός επτά ημερολογιακών ημερών από την ημέρα παραλαβής της αίτησης είσπραξης ή λήψης ασφαλιστικών μέτρων.
   2.   Η αποδέκτρια αρχή μπορεί να ζητήσει από την αιτούσα αρχή να της παράσχει συμπληρωματικές πληροφορίες ή εάν ζητηθεί να συμπληρώσει τον ενιαίο τίτλο που επιτρέπει την εκτέλεση στο κράτος μέλος που λαμβάνει την αίτηση. Η αιτούσα αρχή παρέχει όλες τις αναγκαίες συμπληρωματικές πληροφορίες στις οποίες έχει κανονικά πρόσβαση.
   Άρθρο 20
   1.   Όταν, λόγω της ιδιαιτερότητας μιας υπόθεσης, το σύνολο ή μέρος της απαίτησης δεν μπορεί να εισπραχθεί ή δεν μπορούν να ληφθούν ασφαλιστικά μέτρα εντός εύλογου χρονικού διαστήματος, η αποδέκτρια αρχή ενημερώνει σχετικά την αιτούσα αρχή παραθέτοντας τους λόγους.
   Βάσει των πληροφοριών που λαμβάνει από την αποδέκτρια αρχή, η αιτούσα αρχή μπορεί να ζητήσει από την αποδέκτρια αρχή να συνεχίσει τη διαδικασία είσπραξης ή λήψης ασφαλιστικών μέτρων. Η εν λόγω αίτηση υποβάλλεται εντός δύο μηνών από την παραλαβή της κοινοποίησης του αποτελέσματος αυτής της διαδικασίας και τυγχάνει χειρισμού από την αποδέκτρια αρχή σύμφωνα με τις διατάξεις που εφαρμόζονται στην αρχική αίτηση.
   2.   Το αργότερο έως τη λήξη κάθε εξάμηνης περιόδου από την ημερομηνία βεβαίωσης της παραλαβής της αίτησης, η αποδέκτρια αρχή ενημερώνει την αιτούσα αρχή σχετικά με την εξέλιξη ή το αποτέλεσμα της διαδικασίας είσπραξης ή της λήψης ασφαλιστικών μέτρων.
   Άρθρο 21
   1.   Η αιτούσα αρχή γνωστοποιεί στην αποδέκτρια αρχή κάθε ενέργεια αμφισβήτησης της απαίτησης ή του τίτλου που επιτρέπει την εκτέλεση της η οποία ασκείται στο κράτος μέλος της αιτούσας αρχής, αμέσως μόλις αυτή ενημερωθεί για τέτοια ενέργεια αμφισβήτησης.
   2.   Αν βάσει των νομοθετικών και κανονιστικών διατάξεων και διοικητικών πρακτικών που ισχύουν στο κράτος μέλος της αποδέκτριας αρχής δεν επιτρέπεται η λήψη ασφαλιστικών μέτρων ή η είσπραξη που ζητείται δυνάμει του άρθρου 14 παράγραφος 4 δεύτερο και τρίτο εδάφιο της οδηγίας 2010/24/ΕΟΚ, η αποδέκτρια αρχή ενημερώνει σχετικά την αιτούσα αρχή το ταχύτερο δυνατόν, και οπωσδήποτε εντός ενός μηνός από την παραλαβή της αναφερόμενης στην παράγραφο 1 κοινοποίησης.
   3.   Η αποδέκτρια αρχή γνωστοποιεί στην αιτούσα αρχή κάθε ενέργεια που λαμβάνεται στο κράτος μέλος που λαμβάνει την αίτηση για την επιστροφή ανακτώμενων ποσών ή για την αποζημίωση σε σχέση με την ανάκτηση αμφισβητούμενων απαιτήσεων βάσει του άρθρου 14 παράγραφος 4 τρίτο εδάφιο της οδηγίας 2010/24/ΕΕ, αμέσως μόλις η αποδέκτρια αρχή ενημερωθεί για την εν λόγω ενέργεια.
   Η αποδέκτρια αρχή επιδιώκει, στο μέτρο του δυνατού, τη συμμετοχή της αιτούσας αρχής στις διαδικασίες καθορισμού του προς επιστροφή ποσού και της οφειλόμενης αποζημίωσης. Κατόπιν αιτιολογημένης αίτησης της αποδέκτριας αρχής, η αιτούσα αρχή εμβάζει τα επιστραφέντα ποσά και την καταβληθείσα αποζημίωση εντός δύο μηνών από την παραλαβή της εν λόγω αίτησης.
   Άρθρο 22
   1.   Εάν η αίτηση είσπραξης ή λήψης ασφαλιστικών μέτρων καταστεί άνευ αντικειμένου λόγω εξόφλησης της απαίτησης ή λόγω ακύρωσής της ή για οποιαδήποτε άλλη αιτία, η αιτούσα αρχή ενημερώνει αμέσως την αποδέκτρια αρχή, ώστε η τελευταία να διακόψει τυχόν αναληφθείσα ενέργειά της.
   2.   Σε περίπτωση αναπροσαρμογής του ποσού της απαίτησης που αποτελεί αντικείμενο της αίτησης είσπραξης ή λήψης ασφαλιστικών μέτρων, με απόφαση της αρμόδιας αρχής, σύμφωνα με το άρθρο 14 παράγραφος 1 της οδηγίας 2010/24/ΕΕ, η αιτούσα αρχή ενημερώνει την αποδέκτρια αρχή για την εν λόγω απόφαση και, εάν ζητηθεί η είσπραξη, κοινοποιεί αναθεωρημένο ενιαίο τίτλο που επιτρέπει την εκτέλεση στο κράτος μέλος που λαμβάνει την αίτηση. Ο εν λόγω αναθεωρημένος ενιαίος τίτλος που επιτρέπει την εκτέλεση υποβάλλεται από την αιτούσα αρχή ή με ευθύνη της βάσει της απόφασης αναπροσαρμογής του ποσού της απαίτησης.
   3.   Ένας αναθεωρημένος ενιαίος τίτλος που επιτρέπει την εκτέλεση στο κράτος μέλος που λαμβάνει την αίτηση δεν έχει καμία επίπτωση όσον αφορά τις δυνατότητες αμφισβήτησης της αρχικής απαίτησης, του αρχικού τίτλου που επιτρέπει την εκτέλεση στο αιτούν κράτος μέλος ή της απόφασης που αναφέρεται στο προηγούμενο εδάφιο.
   4.   Εάν η αναφερόμενη στην παράγραφο 2 αναπροσαρμογή συνεπάγεται μείωση του ποσού της απαίτησης, η αποδέκτρια αρχή συνεχίζει τις ενέργειές της για την είσπραξη ή τη λήψη ασφαλιστικών μέτρων, που ωστόσο περιορίζονται στο ποσό της εκκρεμούσας οφειλής.
   Εάν κατά τον χρόνο ενημέρωσης της αποδέκτριας αρχής σχετικά με τη μείωση του ποσού της απαίτησης η αποδέκτρια αρχή έχει ήδη εισπράξει ποσό που υπερβαίνει το ποσό της εκκρεμούσας οφειλής, αλλά δεν έχει ακόμη αρχίσει η αναφερόμενη στο άρθρο 23 διαδικασία μεταφοράς, η αποδέκτρια αρχή επιστρέφει στον δικαιούχο το επιπλέον ποσό που κατέβαλε καθ’ υπέρβαση της οφειλής.
   5.   Εάν η αναφερόμενη στην παράγραφο 2 αναπροσαρμογή συνεπάγεται προσαύξηση του ποσού της απαίτησης, η αιτούσα αρχή μπορεί να απευθύνει στη αποδέκτρια αρχή συμπληρωματική αίτηση είσπραξης ή λήψης ασφαλιστικών μέτρων.
   Η συμπληρωματική αυτή αίτηση διεκπεραιώνεται από την αποδέκτρια αρχή, εάν είναι δυνατό, μαζί με την αρχική αίτηση της αιτούσας αρχής. Όταν, με βάση την πρόοδο της τρέχουσας διαδικασίας, είναι αδύνατη η ενοποίηση της συμπληρωματικής με την αρχική αίτηση, η αποδέκτρια αρχή διεκπεραιώνει τη συμπληρωματική αίτηση μόνο εάν αυτή αφορά ποσό που δεν είναι μικρότερο από το αναφερόμενο ποσό στο άρθρο 18 παράγραφος 3 της οδηγίας 2010/24/ΕΕ.
   6.   Για τη μετατροπή του αναπροσαρμοσμένου, σύμφωνα με την παράγραφο 2, ποσού της απαίτησης στο νόμισμα του κράτους μέλους της αποδέκτριας αρχής, η αιτούσα αρχή εφαρμόζει την ισοτιμία συναλλάγματος που χρησιμοποίησε στην αρχική της αίτηση.
   Άρθρο 23
   1.   Τα ποσά που πρέπει να εμβαστούν στην αιτούσα αρχή, σύμφωνα με το άρθρο 13 παράγραφος 5 της οδηγίας 2010/24/ΕΕ, μεταφέρονται στην αιτούσα αρχή στο νόμισμα του κράτους μέλους που λαμβάνει την αίτηση.
   Η μεταφορά των εισπραττόμενων ποσών πραγματοποιείται εντός δύο μηνών από την ημερομηνία εκτέλεσης της είσπραξης.
   Εντούτοις, σε περίπτωση αμφισβήτησης των εισπρακτικών μέτρων που εφαρμόζει η αποδέκτρια αρχή, για λόγο ο οποίος δεν εμπίπτει στην αρμοδιότητα του αιτούντος κράτους μέλους, η αποδέκτρια αρχή μπορεί να καθυστερήσει τη μεταφορά εισπραχθέντων ποσών σε σχέση με την απαίτηση του αιτούντος κράτους μέλους έως την επίλυση της διαφοράς, εφόσον πληρούνται ταυτόχρονα οι ακόλουθοι όροι:

               α)

               η αποδέκτρια αρχή θεωρεί πιθανό ότι το αποτέλεσμα της εν λόγω αμφισβήτησης θα είναι ευνοϊκό για τον ενδιαφερόμενο, και

               β)

               η αιτούσα αρχή δεν έχει δηλώσει ότι θα επιστρέψει τα ποσά που της έχουν ήδη μεταφερθεί, εάν το αποτέλεσμα της αμφισβήτησης είναι ευνοϊκό για τον ενδιαφερόμενο.

         Εάν η αιτούσα αρχή υποβάλει δήλωση επιστροφής των χρημάτων, σύμφωνα με το σημείο β) του τρίτου εδαφίου, επιστρέφει τα ήδη εισπραχθέντα ποσά που της μετέφερε η αποδέκτρια αρχή εντός ενός μηνός από την παραλαβή της αίτησης επιστροφής. Κάθε άλλη οφειλόμενη αποζημίωση βαρύνει, σε αυτή την περίπτωση, αποκλειστικά την αποδέκτρια αρχή.
   2.   Οι αρμόδιες αρχές των κρατών μελών μπορούν να συμφωνήσουν διαφορετικές ρυθμίσεις για την απόδοση ποσών χαμηλότερων από το ισχύον όριο σύμφωνα με το άρθρο 18 παράγραφος 3 της οδηγίας 2010/24/ΕΕ.
   Άρθρο 24
   Ανεξάρτητα από τα ποσά που εισπράττει η αποδέκτρια αρχή ως τόκους, σύμφωνα με το άρθρο 13 παράγραφος 4 της οδηγίας 2010/24/ΕΕ, η απαίτηση θεωρείται ότι ικανοποιείται κατ’ αναλογία προς το εισπραχθέν ποσό στο εθνικό νόμισμα του κράτους μέλους της αποδέκτριας αρχής, με την ισοτιμία συναλλάγματος που ορίζεται στο άρθρο 18 παράγραφος 2 του παρόντος κανονισμού.
   ΚΕΦΑΛΑΙΟ V

      ΤΕΛΙΚΕΣ ΔΙΑΤΑΞΕΙΣ

   Άρθρο 25
   Ο κανονισμός (ΕΚ) αριθ. 1179/2008 καταργείται.
   Άρθρο 26
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Νοεμβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 84 της 31.3.2010, σ. 1.

      (2)  ΕΕ L 150 της 10.6.2008, σ. 28.

      (3)  ΕΕ L 319 της 29.11.2008, σ. 21.

      ΠΑΡΑΡΤΗΜΑ I

         Ενιαίο έντυπο κοινοποίησης για την παροχή πληροφοριών σχετικά με κοινοποιηθέντα έγγραφα (πρέπει να διαβιβάζονται στον αποδέκτη της κοινοποίησης)
          (1)

      Το παρόν έγγραφο συνοδεύει τα έγγραφα που κοινοποιούνται από την αρμόδια αρχή του/της [όνομα του κράτους μέλους που λαμβάνει την αίτηση].
      Η παρούσα κοινοποίηση αφορά έγγραφα των αρμόδιων αρχών του/της [Όνομα του αιτούντος κράτους μέλους], οι οποίες ζήτησαν συνδρομή για κοινοποίηση, σύμφωνα με το άρθρο 8 της οδηγίας 2010/24/ΕΕ του Συμβουλίου της 16ης Μαρτίου 2010.
      A.   ΣΤΟΙΧΕΙΑ ΤΑΥΤΟΤΗΤΑΣ ΤΟΥ ΑΠΟΔΕΚΤΗ ΤΗΣ ΚΟΙΝΟΠΟΙΗΣΗΣ

                  1.

                  Όνομα:

                     2.

                  Διεύθυνση:

                     3.

                  Ημερομηνία γέννησης:

                     4.

                  Τόπος γέννησης:

            B.   ΣΚΟΠΟΣ ΤΗΣ ΚΟΙΝΟΠΟΙΗΣΗΣ

                  1.

                  Σκοπός της παρούσας κοινοποίησης είναι:

                              

                              να ενημερώσει τον αποδέκτη για τα έγγραφα στα οποία επισυνάπτεται το παρόν έγγραφο πληροφοριών.

                              

                              να διακόψει την περίοδο παραγραφής όσον αφορά την(τις) απαίτηση(εις) που αναφέρονται στα κοινοποιηθέντα έγγραφα.

                              

                              να επιβεβαιώσει στον αποδέκτη την υποχρέωσή του να πληρώσει τα ποσά που αναφέρονται στο σημείο Γ.

                        Παρακαλείσθε να λάβετε υπόψη ότι, σε περίπτωση μη πληρωμής, οι αρχές μπορούν να λάβουν μέτρα εκτέλεσης ή/και ασφαλιστικά μέτρα για να διασφαλίσουν την είσπραξη των απαιτήσεων. Αυτό ενδέχεται να συνεπάγεται επιπλέον έξοδα στον αποδέκτη.
                  Είστε ο αποδέκτης της παρούσας κοινοποίησης διότι θεωρείστε:

                              

                              ο κύριος οφειλέτης

                              

                              συνοφειλέτης

                              

                              πρόσωπο άλλο από τον (συν)οφειλέτη, υπόχρεο για τη διευθέτηση των φόρων, δασμών και άλλων μέτρων ή για άλλες απαιτήσεις σχετικές με τους εν λόγω φόρους, δασμούς και άλλα μέτρα, βάσει της ισχύουσας νομοθεσίας στο αιτούν κράτος

                              

                              πρόσωπο άλλο από τον (συν)οφειλέτη, το οποίο κατέχει περιουσιακά στοιχεία του (συν)οφειλέτη ή έχει οφειλές έναντι του (συν)οφειλέτη ή οποιουδήποτε άλλου υπόχρεου

                              

                              τρίτο πρόσωπο που μπορεί να επηρεαστεί από μέτρα εκτέλεσης που αφορούν άλλα πρόσωπα.

                     (Οι ακόλουθες πληροφορίες εμφανίζονται εάν ο αποδέκτης της κοινοποίησης είναι πρόσωπο άλλο από τον (συν)οφειλέτη, το οποίο κατέχει περιουσιακά στοιχεία του (συν)οφειλέτη ή έχει οφειλές έναντι του (συν)οφειλέτη ή οποιουδήποτε άλλου υπόχρεου, ή τρίτο πρόσωπο που μπορεί να επηρεαστεί από μέτρα εκτέλεσης που αφορούν άλλα πρόσωπα: τα κοινοποιηθέντα έγγραφα αφορούν απαιτήσεις σχετικές με φόρους και δασμούς για τις οποίες είναι υπόχρεο (α) το(τα) κάτωθι πρόσωπο(α): [όνομα και διεύθυνση (γνωστά ή εικαζόμενα)]).

                  2.

                  Η αιτούσα αρχή του/της [όνομα του αιτούντος κράτους μέλους] κάλεσε τις αρμόδιες αρχές του/της [όνομα κράτους μέλους που λαμβάνει την αίτηση] να πραγματοποιήσει την παρούσα κοινοποίηση πριν την [ημερομηνία]. Παρακαλείσθε να λάβετε υπόψη ότι η εν λόγω ημερομηνία δεν σχετίζεται συγκεκριμένα με οποιαδήποτε προθεσμία παραγραφής.

            Γ.   ΠΕΡΙΓΡΑΦΗ ΤΩΝ ΚΟΙΝΟΠΟΙΟΥΜΕΝΩΝ ΕΓΓΡΑΦΩΝ

                  1.

                  Αριθμός αναφοράς:
                  Ημερομηνία έκδοσης:

                  2.

                  Φύση των κοινοποιούμενων εγγράφων

                              

                              Βεβαίωση φόρου

                              

                              Διάταγμα πληρωμής

                              

                              Απόφαση κατόπιν διοικητικής ένστασης

                              

                              Άλλο διοικητικό έγγραφο

                              

                              Απόφαση/διάταγμα του:

                              

                              Άλλο δικαστικό έγγραφο

                  3.

                  Όνομα της σχετικής απαίτησης (στη γλώσσα του αιτούντος κράτους μέλους)

                  4.

                  Φύση της απαίτησης

                               α)

                              τελωνειακοί δασμοί

                               β)

                              φόρος προστιθέμενης αξίας

                               γ)

                              ειδικοί φόροι κατανάλωσης

                               δ)

                              φόροι εισοδήματος ή κεφαλαίου

                               ε)

                              φόρος ασφαλίστρων

                               στ)

                              φόρος κληρονομιών και δωρεών

                               ζ)

                              εθνικοί φόροι και τέλη επί ακίνητης περιουσίας, εκτός από τους προαναφερόμενους

                               η)

                              εθνικοί φόροι και τέλη επί της χρήσης ή ιδιοκτησίας μέσων μεταφοράς

                               θ)

                              άλλοι φόροι και τέλη που επιβάλλονται από ή για λογαριασμό του αιτούντος κράτους

                               ι)

                              φόροι και τέλη που επιβάλλονται από ή για λογαριασμό εδαφικών ή διοικητικών υποδιαιρέσεων του αιτούντος κράτους, εξαιρουμένων των φόρων και τελών που επιβάλλονται από τοπικές αρχές

                               ια)

                              φόροι και τέλη που επιβάλλονται από ή για λογαριασμό τοπικών αρχών

                               ιβ)

                              άλλες απαιτήσεις που έχουν ως βάση φόρους

                               ιγ)

                              επιστροφές, παρεμβάσεις και άλλα μέτρα που αποτελούν μέρος του συστήματος ολικής ή μερικής χρηματοδότησης του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ), συμπεριλαμβανομένων των ποσών που εισπράττονται σε σχέση με τις εν λόγω δράσεις, και εισφορές και άλλα τέλη που προβλέπονται στο πλαίσιο της κοινής οργάνωσης της αγοράς στον τομέα της ζάχαρης.

                     5.

                  Ποσό της εν λόγω απαίτησης, στο νόμισμα του/της [Όνομα του αιτούντος κράτους μέλους]:

                              

                                 Αρχικό ποσό:

                              

                                 Διοικητικές κυρώσεις και πρόστιμα:

                              

                                 Τόκοι έως [ημερομηνία]:

                              

                                 Έξοδα έως [ημερομηνία]:

                              

                                 Τέλη για πιστοποιητικά και παρόμοια έγγραφα που εκδίδονται σε σχέση με διοικητικές διαδικασίες που αφορούν την αναφερόμενη στο σημείο 3 απαίτηση:

                              

                                 Συνολικό ποσό της παρούσας απαίτησης:

                     6.

                  Το ποσό που αναφέρεται στο σημείο 5 πρέπει να πληρωθεί:

                              

                                 πριν από:

                              

                                 εντός [αριθμός] ημερολογιακών ημερών από την ημερομηνία της παρούσας κοινοποίησης:

                              

                                 αμέσως

                     Η πληρωμή αυτή πρέπει να πραγματοποιηθεί:

                     Στοιχεία αναφοράς που πρέπει να χρησιμοποιηθούν για την πληρωμή:

                     7.

                  Μπορείτε να απαντήσετε στα κοινοποιούμενα με το παρόν έγγραφα.

                              

                              Τελευταία ημερομηνία για απάντηση:

                              

                              Προθεσμία για απάντηση:

                     Όνομα και διεύθυνση της αρχής στην οποία μπορεί να αποσταλεί απάντηση:

                     8.

                  Δυνατότητα αμφισβήτησης

                              

                                 Η περίοδος αμφισβήτησης της απαίτησης ή των κοινοποιηθέντων εγγράφων έχει ήδη εκπνεύσει.

                              

                                 Τελευταία ημέρα δυνατότητας αμφισβήτησης:

                              

                                 Προθεσμία για αμφισβήτηση:

                              

                                 Όνομα και διεύθυνση της αρχής στην οποία πρέπει να υποβληθεί η αμφισβήτηση:

                     Παρακαλείσθε να λάβετε υπόψη ότι αμφισβητήσεις σχετικά με την απαίτηση, τον τίτλο που επιτρέπει την εκτέλεση ή οποιοδήποτε άλλο έγγραφο που προέρχεται από τις αρχές του/της [όνομα του αιτούντος κράτους μέλους] εμπίπτουν στην αρμοδιότητα των αρμόδιων οργάνων του/της [όνομα του αιτούντος κράτους μέλους], σύμφωνα με το άρθρο 14 της οδηγίας 2010/24/ΕΕ του Συμβουλίου.

                     Οποιαδήποτε τέτοια αμφισβήτηση διέπεται από τους διαδικαστικούς και γλωσσικούς κανόνες που ισχύουν στο/στην [όνομα του αιτούντος κράτους μέλους].

                              

                                 Παρακαλείσθε να λάβετε υπόψη ότι η είσπραξη μπορεί να αρχίσει πριν από τη λήξη της προθεσμίας αμφισβήτησης.

                  9.

                  Γραφείο υπεύθυνο για τα επισυναπτόμενα έγγραφα.
                  Όνομα
                  Διεύθυνση

                              

                              Τηλέφωνο

                              

                              Ηλεκτρονική διεύθυνση:

                              

                              Γλώσσα επικοινωνίας με αυτό το γραφείο

                  10.

                  Άλλες πληροφορίες σχετικά με:

                              

                              τα κοινοποιηθέντα έγγραφα

                              

                              ή/και τη δυνατότητα αμφισβήτησης των υποχρεώσεων

                        μπορούν να ληφθούν από:

                              

                              το υπεύθυνο γραφείο για τα επισυναπτόμενα έγγραφα, το οποίο αναφέρεται στο σημείο Γ.9.

                              

                              το ακόλουθο γραφείο:

         (1)  Τα στοιχεία σε πλάγιους χαρακτήρες είναι προαιρετικά.

      ΠΑΡΑΡΤΗΜΑ II

         Ενιαίος τίτλος που επιτρέπει την εκτέλεση στο κράτος μέλος που λαμβάνει την αίτηση
          (1)

         ΕΝΙΑΙΟΣ ΤΙΤΛΟΣ ΠΟΥ ΕΠΙΤΡΕΠΕΙ ΤΗΝ ΕΚΤΕΛΕΣΗ ΑΠΑΙΤΗΣΕΩΝ ΚΑΛΥΠΤΟΜΕΝΩΝ ΑΠΟ ΤΗΝ ΟΔΗΓΙΑ 2010/24/ΕΕ ΤΟΥ ΣΥΜΒΟΥΛΙΟΥ
      Ημερομηνία έκδοσης:
         ΑΝΑΘΕΩΡΗΜΕΝΟΣ ΕΝΙΑΙΟΣ ΤΙΤΛΟΣ ΠΟΥ ΕΠΙΤΡΕΠΕΙ ΤΗΝ ΕΚΤΕΛΕΣΗ ΑΠΑΙΤΗΣΕΩΝ ΚΑΛΥΠΤΟΜΕΝΩΝ ΑΠΟ ΤΗΝ ΟΔΗΓΙΑ 2010/24/ΕΕ ΤΟΥ ΣΥΜΒΟΥΛΙΟΥ

         Ημερομηνία έκδοσης του αρχικού ενιαίου τίτλου:

         Ημερομηνία αναθεώρησης:

         Λόγος της αναθεώρησης  απόφαση/διάταγμα του [όνομα του δικαστηρίου]  διοικητική απόφαση της [ημερομηνία]

      Αριθμός αναφοράς:
      Κράτος μέλος της ΕΕ όπου εκδόθηκε το παρόν έγγραφο:
      Κάθε κράτος μέλος της ΕΕ μπορεί να ζητήσει συνδρομή είσπραξης από άλλα κράτη μέλη για απλήρωτες απαιτήσεις που αναφέρονται στο άρθρο 2 της οδηγίας 2010/24/ΕΕ του Συμβουλίου της 16ης Μαρτίου 2010.
      Τα μέτρα είσπραξης που λαμβάνονται από το κράτος μέλος που λαμβάνει την αίτηση βασίζονται στον:

                  

                  ενιαίο τίτλο που επιτρέπει την εκτέλεση, σύμφωνα με το άρθρο 12 της εν λόγω οδηγίας.

                  

                  αναθεωρημένο ενιαίο τίτλο που επιτρέπει την εκτέλεση, σύμφωνα με το άρθρο 15 της εν λόγω οδηγίας (λαμβάνεται υπόψη η απόφαση του αρμόδιου οργάνου που αναφέρεται στο άρθρο 14 παράγραφος 1 της εν λόγω οδηγίας).

            Το παρόν έγγραφο είναι ο [αναθεωρημένος] ενιαίος τίτλος που επιτρέπει την εκτέλεση. Αφορά τις απαιτήσεις που αναφέρονται κατωτέρω, οι οποίες παραμένουν απλήρωτες στο/στην [όνομα του αιτούντος κράτους μέλους]. Ο αρχικός τίτλος για την εκτέλεση της παρούσας απαίτησης(εων) έχει κοινοποιηθεί στην έκταση που απαιτείται από την εθνική νομοθεσία του/της [όνομα του αιτούντος κράτους μέλους].
      Αμφισβητήσεις σχετικά με απαιτήσεις εμπίπτουν αποκλειστικά στην αρμοδιότητα των αρμόδιων οργάνων του/της [όνομα του αιτούντος κράτους μέλους], σύμφωνα με το άρθρο 14 της οδηγίας 2010/24/ΕΕ. Οποιαδήποτε τέτοια ενέργεια πρέπει να τεθεί ενώπιον των εν λόγω οργάνων, σύμφωνα με τους διαδικαστικούς και γλωσσικούς κανόνες που ισχύον στο/στην [όνομα του αιτούντος κράτους μέλους].
      ΠΕΡΙΓΡΑΦΗ ΤΩΝ ΑΠΑΙΤΗΣΕΩΝ ΚΑΙ ΤΩΝ ΠΡΟΣΩΠΩΝ ΤΑ ΟΠΟΙΑ ΑΦΟΡΟΥΝ
      ΣΤΟΙΧΕΙΑ ΠΡΟΣΔΙΟΡΙΣΜΟΥ ΤΗΣ ΑΠΑΙΤΗΣΗΣ

                  1.

                  Αριθμός αναφοράς:

                  2.

                  Φύση της απαίτησης

                               α)

                              τελωνειακοί δασμοί

                               β)

                              φόρος προστιθέμενης αξίας

                               γ)

                              ειδικοί φόροι κατανάλωσης

                               δ)

                              φόροι εισοδήματος ή κεφαλαίου

                               ε)

                              φόρος ασφαλίστρων

                               στ)

                              φόροι κληρονομιών και δωρεών

                               ζ)

                              εθνικοί φόροι και τέλη επί ακίνητης περιουσίας, εκτός από τους προαναφερόμενους

                               η)

                              εθνικοί φόροι και τέλη επί της χρήσης ή ιδιοκτησίας μέσων μεταφοράς

                               θ)

                              άλλοι φόροι και τέλη που επιβάλλονται από ή για λογαριασμό του (αιτούντος) κράτους

                               ι)

                              φόροι και τέλη που επιβάλλονται από ή για λογαριασμό εδαφικών ή διοικητικών υποδιαιρέσεων του (αιτούντος) κράτους, εξαιρουμένων των φόρων και τελών που επιβάλλονται από τοπικές αρχές

                               ια)

                              φόροι και τέλη που επιβάλλονται από ή για λογαριασμό τοπικών αρχών

                               ιβ)

                              άλλες απαιτήσεις που έχουν ως βάση φόρους

                               ιγ)

                              επιστροφές, παρεμβάσεις και άλλα μέτρα που αποτελούν μέρος του συστήματος ολικής ή μερικής χρηματοδότησης του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ), συμπεριλαμβανομένων των ποσών που εισπράττονται σε σχέση με τις εν λόγω δράσεις, και εισφορές και άλλα τέλη που προβλέπονται στο πλαίσιο της κοινής οργάνωσης της αγοράς στον τομέα της ζάχαρης.

                  3.

                  Όνομα του σχετικού φόρου/δασμού:

                  4.

                  Περίοδος ή ημερομηνία που αφορά:

                  5.

                  Ημερομηνία καθορισμού της απαίτησης:

                  6.

                  Ημερομηνία από την οποία καθίσταται δυνατή η εκτέλεση:

                  7.

                  Ποσό της απαίτησης (αρχικά οφειλόμενο – παραμένει οφειλόμενο):

                              

                              αρχικό ποσό:

                              

                              διοικητικές κυρώσεις και πρόστιμα:

                              

                              τόκοι έως την ημερομηνία που προηγείται της ημέρας αποστολής της αίτησης:

                              

                              έξοδα έως την ημερομηνία που προηγείται της ημέρας αποστολής της αίτησης:

                              

                              τέλη για πιστοποιητικά και παρόμοια έγγραφα που εκδίδονται σε σχέση με διοικητικές διαδικασίες που αφορούν το σχετικό φόρο/δασμό:

                              

                              συνολικό ποσό της παρούσας απαίτησης:

                  8.

                  Ημερομηνία κοινοποίησης του αρχικού τίτλου που επιτρέπει την εκτέλεση στο/στη [όνομα του αιτούντος κράτους]:

                  9.

                  Γραφείο υπεύθυνο για τον προσδιορισμό της απαίτησης: όνομα, διεύθυνση και άλλες λεπτομέρειες επικοινωνίας.

                  10.

                  Περαιτέρω πληροφορίες σχετικά με την απαίτηση ή τις δυνατότητες αμφισβήτησης της υποχρέωσης πληρωμής μπορούν να ληφθούν από:

                              

                              το γραφείο υπεύθυνο για τον προσδιορισμό της απαίτησης, το οποίο αναφέρεται στο σημείο 9

                              

                              το γραφείο υπεύθυνο για τον ενιαίο τίτλο που επιτρέπει την εκτέλεση: όνομα, διεύθυνση και άλλες λεπτομέρειες επικοινωνίας

            ΣΤΟΙΧΕΙΑ ΠΡΟΣΔΙΟΡΙΣΜΟΥ ΤΗΣ ΤΑΥΤΟΤΗΤΑΣ ΤΟΥ(ΤΩΝ) ΠΡΟΣΩΠΟΥ(ΩΝ) ΠΟΥ ΑΦΟΡΟΥΝ ΟΙ ΑΡΧΙΚΟΙ ΤΙΤΛΟΙ ΠΟΥ ΕΠΙΤΡΕΠΟΥΝ ΤΗΝ ΕΚΤΕΛΕΣΗ

                  1.

                  Όνομα

                  2.

                  Διεύθυνση

                  3.

                  Αιτία οφειλής:

                              

                              κύριος οφειλέτης

                              

                              συνοφειλέτης

                              

                              πρόσωπο άλλο από τον (συν)οφειλέτη, υπόχρεο για τη διευθέτηση των φόρων, δασμών και άλλων μέτρων, ή για άλλες απαιτήσεις σχετικές με τους εν λόγω φόρους, δασμούς και άλλα μέτρα.

         (1)  Τα στοιχεία με πλάγιους χαρακτήρες είναι προαιρετικά.


title: Εκτελεστικός κανονισμός (ΕΕ) 2015/1060 της Επιτροπής, της 2ας Ιουλίου 2015, σχετικά με τη χορήγηση άδειας για τη χρήση της άνυδρης βεταΐνης και της υδροχλωρικής βεταΐνης ως πρόσθετων υλών ζωοτροφών για όλα τα ζωικά είδη (Κείμενο που παρουσιάζει ενδιαφέρον για τον ΕΟΧ)

text:
               3.7.2015

               EL

               Επίσημη Εφημερίδα της Ευρωπαϊκής Ένωσης

               L 174/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1060 ΤΗΣ ΕΠΙΤΡΟΠΉΣ
   της 2ας Ιουλίου 2015
   σχετικά με τη χορήγηση άδειας για τη χρήση της άνυδρης βεταΐνης και της υδροχλωρικής βεταΐνης ως πρόσθετων υλών ζωοτροφών για όλα τα ζωικά είδη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας πρόσθετων υλών στη διατροφή των ζώων και τους όρους και τις διαδικασίες για τη χορήγηση της εν λόγω άδειας. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που εγκρίθηκαν σύμφωνα με την οδηγία 70/524/ΕΟΚ του Συμβουλίου (2).

               (2)

               Η άνυδρη βεταΐνη και η υδροχλωρική βεταΐνη εγκρίθηκαν χωρίς χρονικό περιορισμό σύμφωνα με την οδηγία 70/524/ΕΟΚ ως πρόσθετες ύλες ζωοτροφών για όλα τα ζωικά είδη. Τα προϊόντα αυτά προστέθηκαν στη συνέχεια στο μητρώο πρόσθετων υλών ζωοτροφών ως υφιστάμενα προϊόντα, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003 σε συνδυασμό με το άρθρο 7 του ίδιου κανονισμού, υποβλήθηκαν τρεις αιτήσεις για την επαναξιολόγηση της άνυδρης βεταΐνης και της υδροχλωρικής βεταΐνης και των παρασκευασμάτων αυτών των ουσιών ως πρόσθετων υλών ζωοτροφών για όλα τα ζωικά είδη και, σύμφωνα με το άρθρο 7 του εν λόγω κανονισμού, για νέα χρήση στο πόσιμο νερό. Οι αιτούντες ζήτησαν την ταξινόμηση αυτών των πρόσθετων υλών στην κατηγορία πρόσθετων υλών «διατροφικές πρόσθετες ύλες». Οι αιτήσεις συνοδεύονταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Το γενετικώς τροποποιημένο ζαχαρότευτλο KM-ØØØH 71-4 και οι ζωοτροφές που παράγονται από αυτό επιτρέπεται να διατίθενται στην αγορά με την απόφαση 2007/692/ΕΚ της Επιτροπής (3). Σύμφωνα με το άρθρο 9 παράγραφος 6 του κανονισμού (ΕΚ) αριθ. 1831/2003 η άδεια για την άνυδρη βεταΐνη που παράγεται από γενετικώς τροποποιημένο ζαχαρότευτλο KM-ØØØH71-4 πρέπει να περιλαμβάνει το όνομα του κατόχου της άδειας «Trouw Nutrition International BV» και τον μοναδικό ταυτοποιητή που έχει δοθεί στον γενετικώς τροποποιημένο οργανισμό (ΓΤΟ).

               (5)

               Από τη γνώμη που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή») στις 17 και στις 18 Απριλίου 2013 (4) συνάγεται ότι, υπό τις προτεινόμενες συνθήκες χρήσης στις ζωοτροφές, η άνυδρη βεταΐνη και η υδροχλωρική βεταΐνη δεν έχουν δυσμενείς επιδράσεις στην υγεία των ζώων, στην υγεία του ανθρώπου ούτε στο περιβάλλον.

               (6)

               Η Αρχή κατέληξε επίσης στο συμπέρασμα ότι η άνυδρη βεταΐνη και η υδροχλωρική βεταΐνη έχουν τη δυνατότητα να είναι αποτελεσματικές για όλα τα ζωικά είδη. Η Αρχή κατέληξε επίσης στο συμπέρασμα ότι δεν υπάρχουν λόγοι ανησυχίας για τους χρήστες. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης στις ζωοτροφές και στο πόσιμο νερό, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (7)

               Από την αξιολόγηση της άνυδρης βεταΐνης και της υδροχλωρικής βεταΐνης διαπιστώνεται ότι πληρούνται οι όροι για τη χορήγηση άδειας, όπως προβλέπεται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να επιτραπεί η χρήση των εν λόγω ουσιών, όπως καθορίζεται στο παράρτημα του παρόντος κανονισμού. Πρέπει να οριστεί η μέγιστη συνιστώμενη περιεκτικότητα του συμπληρώματος της άνυδρης βεταΐνης και της υδροχλωρικής βεταΐνης στις ζωοτροφές και στο πόσιμο νερό.

               (8)

               Επειδή δεν απαιτείται η άμεση εφαρμογή των τροποποιήσεων των όρων της χορήγησης άδειας για λόγους ασφάλειας, είναι σκόπιμο να προβλεφθεί μεταβατική περίοδος που θα επιτρέψει στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που απορρέουν από τη χορήγηση της άδειας.

               (9)

               Το ζαχαρότευτλο KM-ØØØH71-4 επιτρέπεται να χρησιμοποιείται στην παραγωγή τροφίμων, συστατικών τροφίμων και ζωοτροφών για περίοδο 10 ετών από την ημερομηνία κοινοποίησης της απόφασης 2007/692/ΕΚ. Η απόφαση αυτή κοινοποιήθηκε στους κατόχους αδειών στις 23 Οκτωβρίου 2007. Η διάρκεια ισχύος της άδειας της άνυδρης βεταΐνης και της υδροχλωρικής βεταΐνης που παράγεται από ζαχαρότευτλα KM-ØØØH71-4 ως πρόσθετης ύλης ζωοτροφών δεν θα πρέπει να υπερβαίνει τη διάρκεια της άδειας του ζαχαρότευτλου KM-ØØØH71-4.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ουσίες που προσδιορίζονται στο παράρτημα, οι οποίες ανήκουν στην κατηγορία πρόσθετων υλών «διατροφικές πρόσθετες ύλες» και στη λειτουργική ομάδα «βιταμίνες, προβιταμίνες και χημικώς προσδιορισμένες ουσίες παρόμοιου αποτελέσματος», εγκρίνονται ως πρόσθετες ύλες στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   1.   Οι ουσίες που προσδιορίζονται στο παράρτημα και τα προμείγματα που περιέχουν τις εν λόγω ουσίες, οι οποίες έχουν παραχθεί και επισημανθεί πριν από τις 23 Ιανουαρίου 2016 σύμφωνα με τους κανόνες που αρχίζουν να ισχύουν πριν από τις 23 Ιουλίου 2015 μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
   2.   Οι σύνθετες ζωοτροφές και οι πρώτες ύλες ζωοτροφών που περιέχουν τις ουσίες που προσδιορίζονται στο παράρτημα, οι οποίες έχουν παραχθεί και επισημανθεί πριν από τις 23 Ιουλίου 2016 σύμφωνα με τους κανόνες που αρχίζουν να ισχύουν πριν από τις 23 Ιουλίου 2015 μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα, αν προορίζονται για ζώα παραγωγής τροφίμων.
   3.   Οι σύνθετες ζωοτροφές και πρώτες ύλες ζωοτροφών που περιέχουν τις ουσίες οι οποίες προσδιορίζονται στο παράρτημα, που έχουν παραχθεί και επισημανθεί πριν από τις 23 Ιουλίου 2017 σύμφωνα με τους κανόνες που ίσχυαν πριν από τις 23 Ιουλίου 2015 μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα, εάν προορίζονται για ζώα παραγωγής τροφίμων.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Ιουλίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 268 της 18.10.2003, σ. 29.

      (2)  Οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (ΕΕ L 270 της 14.12.1970, σ. 1).

      (3)  Απόφαση 2007/692/ΕΚ της Επιτροπής, της 24ης Οκτωβρίου 2007, για την έγκριση της διάθεσης στην αγορά τροφίμων και ζωοτροφών που παράγονται από γενετικώς τροποποιημένο ζαχαρότευτλο της σειράς Η7-1 (KM-ØØØH71-4) σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ L 283 της 27.10.2007, σ. 69).

      (4)  EFSA Journal 2013· 11(5):3209· EFSA Journal 2013· 11(5):3210· EFSA Journal 2013· 11(5):3211.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Τέλος της περιόδου της άδειας

                  mg δραστικής ουσίας ανά kg πλήρους ζωοτροφής με περιεκτικότητα σε υγρασία 12 % ή mg δραστικής ουσίας/l νερού

                     Κατηγορία θρεπτικών πρόσθετων υλών. Λειτουργική ομάδα: βιταμίνες, προβιταμίνες και σαφώς καθορισμένες χημικά ουσίες με παρόμοια δράση

                  3a920

                  —

                  Άνυδρη βεταΐνη

                     Σύνθεση πρόσθετης ύλης

                  Άνυδρη βεταΐνη

                     Χαρακτηρισμός της δραστικής ουσίας

                  Βεταΐνη
                  C5H11NO2

                  Αριθμός CAS: 107-43-7
                  Άνυδρη βεταΐνη, που παράγεται με χημική σύνθεση ή με εξαγωγή από μελάσα ζαχαρότευτλων ή βινάσσα, υποπροϊόντα της παραγωγής ζάχαρης.
                  Κριτήρια καθαρότητας: Άνυδρη βεταΐνη (στερεά μορφή) τουλάχιστον 97 % (σε άνυδρη βάση). Άνυδρη βεταΐνη (υγρή μορφή) τουλάχιστον 47 %.

                     Αναλυτική μέθοδος
                      (1)

                  Για τον προσδιορισμό της άνυδρης βεταΐνης στην πρόσθετη ύλη ζωοτροφών, σε προμείγματα, σε ζωοτροφές και στο νερό: Υγροχρωματογραφία υψηλής απόδοσης με ανιχνευτή δείκτη διάθλασης (HPLC-RI).

                  Όλα τα ζωικά είδη

                  —

                  —

                  —

                              1.

                              Η άνυδρη βεταϊνη μπορεί να διατεθεί στην αγορά και να χρησιμοποιηθεί ως πρόσθετη ύλη με τη μορφή παρασκευάσματος.

                              2.

                              Στις οδηγίες χρήσης της πρόσθετης ύλης και των προμειγμάτων πρέπει να αναφέρονται οι όροι αποθήκευσης και σταθερότητας.

                              3.

                              Η πρόσθετη ύλη μπορεί να χρησιμοποιηθεί σε πόσιμο νερό.

                              4.

                              Συνιστάται να μην υπερβαίνει τα συμπληρωματικά επίπεδα: 2 000 mg βεταΐνης/kg πλήρους ζωοτροφής (με περιεκτικότητα σε υγρασία 12 %) ή 1 000 mg βεταΐνης/l πόσιμου νερού για πουλερικά, 700 mg βεταΐνης/l πόσιμου νερού για τους χοίρους και 250 mg βεταΐνης/l πόσιμου νερού για μόσχους εκτροφής.

                              5.

                              Αν η συμπλήρωση βεταΐνης χρησιμοποιείται ταυτόχρονα στις ζωοτροφές και το πόσιμο νερό, θα πρέπει να δίνεται προσοχή να μην υπερβαίνει τα συνολικά συνιστώμενα επίπεδα, λαμβάνοντας υπόψη τα εγγενή επίπεδα που περιέχουν οι ζωοτροφές.

                              6.

                              Για ασφάλεια του χρήστη: κατά τον χειρισμό πρέπει να φέρει αναπνευστικά μέσα προστασίας, γυαλιά και γάντια.

                  23.7.2025

                  3a921

                  Trouw Nutrition International B. V.

                  Άνυδρη βεταΐνη που παράγεται από γενετικώς τροποποιημένα ζαχαρότευτλα.

                     Σύνθεση πρόσθετης ύλης

                  Άνυδρη βεταΐνη

                     Χαρακτηρισμός της δραστικής ουσίας

                  Βεταΐνη
                  C5H11NO2

                  Αριθμός CAS: 107-43-7
                  Άνυδρη βεταΐνη, σε στερεά μορφή, που παράγεται με εκχύλιση από γενετικώς τροποποιημένα ζαχαρότευτλα KM-ØØØH71-4.
                  Κριτήρια καθαρότητας: τουλάχιστον 97 % (σε άνυδρη βάση)

                     Αναλυτική μέθοδος
                      (1)

                  Για τον προσδιορισμό της άνυδρης βεταΐνης στην πρόσθετη ύλη ζωοτροφών, σε προμείγματα, σε ζωοτροφές και στο νερό: Υγροχρωματογραφία υψηλής απόδοσης με ανιχνευτή δείκτη διάθλασης (HPLC-RI).

                  Όλα τα ζωικά είδη

                  —

                  —

                  —

                              1.

                              Η άνυδρη βεταϊνη μπορεί να διατεθεί στην αγορά και να χρησιμοποιηθεί ως πρόσθετη ύλη με τη μορφή παρασκευάσματος.

                              2.

                              Στις οδηγίες χρήσης της πρόσθετης ύλης και των προμειγμάτων πρέπει να αναφέρονται οι όροι αποθήκευσης και σταθερότητας.

                              3.

                              Η πρόσθετη ύλη μπορεί να χρησιμοποιηθεί σε πόσιμο νερό.

                              4.

                              Συνιστάται να μην υπερβαίνει τα συμπληρωματικά επίπεδα: 2 000 mg βεταΐνης/kg πλήρους ζωοτροφής (με περιεκτικότητα σε υγρασία 12 %) ή 1 000 mg βεταΐνης/l πόσιμου νερού για πουλερικά, 700 mg βεταΐνης/l πόσιμου νερού για τους χοίρους και 250 mg βεταΐνης/l πόσιμου νερού για μόσχους εκτροφής.

                              5.

                              Αν η συμπλήρωση βεταΐνης χρησιμοποιείται ταυτόχρονα στις ζωοτροφές και το πόσιμο νερό, θα πρέπει να δίνεται προσοχή να μην υπερβαίνει τα συνολικά συνιστώμενα επίπεδα, λαμβάνοντας υπόψη τα εγγενή επίπεδα που περιέχουν οι ζωοτροφές.

                              6.

                              Για ασφάλεια του χρήστη: κατά τον χειρισμό πρέπει να φέρει αναπνευστικά μέσα προστασίας, γυαλιά και γάντια.

                  23.10.2017

                  3a925

                  —

                  Υδροχλωρική βεταΐνη

                     Σύνθεση πρόσθετης ύλης

                  Υδροχλωρική βεταϊνη

                     Χαρακτηρισμός της δραστικής ουσίας

                  Υδροχλωρική βεταϊνη
                  Χημικός τύπος: C5H11NO2·HCl
                  Αριθμός CAS: 590-46-5
                  Υδροχλωρική βεταϊνη, σε στερεά μορφή, που παράγεται με χημική σύνθεση.
                  Κριτήρια καθαρότητας: τουλάχιστον 98 % (σε άνυδρη βάση).

                     Αναλυτική μέθοδος
                      (1)

                              —

                              Για τον προσδιορισμό της υδροχλωρικής βεταϊνης στην πρόσθετη ύλη ζωοτροφών:

                                          1.

                                          Τιτλοδότηση με υπερχλωρικό οξύ (Αμερικανική Φαρμακοποιία 31, μονογραφία της υδροχλωρικής βεταϊνης)· ή

                                          2.

                                          Υγροχρωματογραφία υψηλής απόδοσης με ανιχνευτή δείκτη διάθλασης (HPLC-RI).

                              —

                              Για τον προσδιορισμό της υδροχλωρικής βεταΐνης σε προμείγματα, σε ζωοτροφές και πόσιμο νερό: Υγροχρωματογραφία υψηλής απόδοσης με ανιχνευτή δείκτη διάθλασης (HPLC-RI).

                  Όλα τα ζωικά είδη

                  —

                  —

                  —

                              1.

                              Η υδροχλωρική βεταϊνη μπορεί να διατεθεί στην αγορά και να χρησιμοποιηθεί ως πρόσθετη ύλη με τη μορφή παρασκευάσματος.

                              2.

                              Στις οδηγίες χρήσης της πρόσθετης ύλης και των προμειγμάτων πρέπει να αναφέρονται οι όροι αποθήκευσης και σταθερότητας.

                              3.

                              Η πρόσθετη ύλη μπορεί να χρησιμοποιηθεί σε πόσιμο νερό.

                              4.

                              Συνιστάται να μην υπερβαίνει τα συμπληρωματικά επίπεδα: 2 000 mg βεταΐνης/kg πλήρους ζωοτροφής (με περιεκτικότητα σε υγρασία 12 %) ή 1 000 mg βεταΐνης/l πόσιμου νερού για πουλερικά, 700 mg βεταΐνης/l πόσιμου νερού για τους χοίρους και 250 mg βεταΐνης/l πόσιμου νερού για μόσχους εκτροφής.

                              5.

                              Αν η συμπλήρωση βεταΐνης χρησιμοποιείται ταυτόχρονα στις ζωοτροφές και το πόσιμο νερό, θα πρέπει να δίνεται προσοχή να μην υπερβαίνει τα συνολικά συνιστώμενα επίπεδα, λαμβάνοντας υπόψη τα εγγενή επίπεδα που περιέχουν οι ζωοτροφές.

                              6.

                              Για ασφάλεια του χρήστη: κατά τον χειρισμό πρέπει να φέρουν αναπνευστικά μέσα προστασίας, γυαλιά και γάντια.

                  23.7.2025

         (1)  Λεπτομέρειες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς της Ευρωπαϊκής Ένωσης για τις πρόσθετες ύλες ζωοτροφών: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) αριθ. 1372/2011 της Επιτροπής, της 21ης Δεκεμβρίου 2011 , για τη μη έγκριση της δραστικής ουσίας acetochlor, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση της απόφασης 2008/934/ΕΚ της Επιτροπής  Κείμενο που παρουσιάζει ενδιαφέρον για τον ΕΟΧ

text:
               22.12.2011

               EL

               Επίσημη Εφημερίδα της Ευρωπαϊκής Ένωσης

               L 341/45

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1372/2011 ΤΗΣ ΕΠΙΤΡΟΠΉΣ
   της 21ης Δεκεμβρίου 2011
   για τη μη έγκριση της δραστικής ουσίας acetochlor, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση της απόφασης 2008/934/ΕΚ της Επιτροπής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών του Συμβουλίου 79/117/ΕΟΚ και 91/414/ΕΟΚ (1), και ιδίως το άρθρο 13 παράγραφος 2 και το άρθρο 78 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 80 παράγραφος 1 στοιχείο γ) του κανονισμού (ΕΚ) αριθ. 1107/2009, η οδηγία 91/414/ΕΟΚ του Συμβουλίου (2) εφαρμόζεται, όσον αφορά τη διαδικασία και τους όρους έγκρισης, στις δραστικές ουσίες των οποίων η πληρότητα έχει επιβεβαιωθεί βάσει του άρθρου 16 του κανονισμού (ΕΚ) αριθ. 33/2008 της Επιτροπής, της 17ης Ιανουαρίου 2008, για τη θέσπιση λεπτομερών κανόνων εφαρμογής της οδηγίας 91/414/ΕΟΚ του Συμβουλίου όσον αφορά την καθιέρωση συνήθους και ταχείας διαδικασίας εκτίμησης των δραστικών ουσιών που συμπεριλαμβάνονταν στο πρόγραμμα εργασίας το οποίο αναφέρεται στο άρθρο 8 παράγραφος 2 της εν λόγω οδηγίας, αλλά δεν έχουν περιληφθεί στο παράρτημα I (3). Η ουσία acetochlor είναι δραστική ουσία της οποίας η πληρότητα έχει επιβεβαιωθεί βάσει του εν λόγω κανονισμού.

               (2)

               Οι κανονισμοί της Επιτροπής (ΕΚ) αριθ. 451/2000 (4) και (ΕΚ) αριθ. 1490/2002 (5) καθορίζουν λεπτομερείς κανόνες για την εφαρμογή της δεύτερης και της τρίτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν καταλόγους δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα I της οδηγίας 91/414/ΕΟΚ. Σε έναν από αυτούς τους καταλόγους περιλαμβάνεται η acetochlor.

               (3)

               Σύμφωνα με το άρθρο 3 παράγραφος 2 του κανονισμού (ΕΚ) αριθ. 1095/2007 της Επιτροπής, της 20ής Σεπτεμβρίου 2007, που τροποποιεί τον κανονισμό (ΕΚ) αριθ. 1490/2002 για τη θέσπιση περαιτέρω λεπτομερών κανόνων εφαρμογής της τρίτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου και τον κανονισμό (ΕΚ) αριθ. 2229/2004 για τη θέσπιση περαιτέρω λεπτομερών κανόνων εφαρμογής της τέταρτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου (6), ο κοινοποιών απέσυρε την υποστήριξή του για την καταχώριση της εν λόγω δραστικής ουσίας στο παράρτημα I της οδηγίας 91/414/ΕΟΚ εντός δύο μηνών από την έναρξη ισχύος του κανονισμού (ΕΚ) αριθ. 1095/2007. Συνεπώς, η απόφαση 2008/934/ΕΚ της Επιτροπής, της 5ης Δεκεμβρίου 2008, σχετικά με τη μη καταχώριση ορισμένων δραστικών ουσιών στο παράρτημα I της οδηγίας 91/414/ΕΟΚ του Συμβουλίου και την ανάκληση των εγκρίσεων φυτοπροστατευτικών προϊόντων που περιέχουν αυτές τις ουσίες (7) εκδόθηκε σχετικά με τη μη καταχώριση της ουσίας acetochlor.

               (4)

               Σύμφωνα με το άρθρο 6 παράγραφος 2 της οδηγίας 91/414/ΕΟΚ, ο αρχικός κοινοποιών (εφεξής «ο αιτών») υπέβαλε νέα αίτηση ζητώντας να εφαρμοστεί η ταχεία διαδικασία που προβλέπεται στα άρθρα 14 έως 19 του κανονισμού (ΕΚ) αριθ. 33/2008.

               (5)

               Η αίτηση υποβλήθηκε στην Ισπανία, η οποία είχε οριστεί κράτος μέλος-εισηγητής με τον κανονισμό (ΕΚ) αριθ. 1490/2002. Τηρήθηκε η χρονική περίοδος για την ταχεία διαδικασία. Οι προδιαγραφές της δραστικής ουσίας και οι προβλεπόμενες χρήσεις είναι ίδιες με εκείνες που περιέχονται στην απόφαση 2008/934/ΕΚ. Η αίτηση αυτή ικανοποιεί επίσης τις υπόλοιπες ουσιώδεις και διαδικαστικές απαιτήσεις του άρθρου 15 του κανονισμού (ΕΚ) αριθ. 33/2008.

               (6)

               Η Ισπανία αξιολόγησε τα συμπληρωματικά στοιχεία που υποβλήθηκαν από τον αιτούντα και εκπόνησε συμπληρωματική έκθεση. Κοινοποίησε αυτή την έκθεση στην Ευρωπαϊκή Αρχή για την Ασφάλεια των Τροφίμων (εφεξής «η Αρχή») και στην Επιτροπή στις 22 Απριλίου 2010. Η Αρχή γνωστοποίησε τη συμπληρωματική έκθεση στα άλλα κράτη μέλη και στον αιτούντα για υποβολή σχολίων και διαβίβασε τα σχόλια που έλαβε στην Επιτροπή. Σύμφωνα με το άρθρο 20 παράγραφος 1 του κανονισμού (ΕΚ) αριθ. 33/2008 και κατόπιν αίτησης της Επιτροπής, η Αρχή υπέβαλε στην Επιτροπή το συμπέρασμά της σχετικά με την εκτίμηση επικινδυνότητας της ουσίας acetochlor στις 18 Απριλίου 2011 (8). Το σχέδιο έκθεσης εκτίμησης, η συμπληρωματική έκθεση και το συμπέρασμα της Αρχής εξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 11 Οκτωβρίου 2011 υπό τη μορφή έκθεσης εξέτασης της Επιτροπής για την ουσία acetochlor.

               (7)

               Κατά την αξιολόγηση της δραστικής αυτής ουσίας προέκυψαν ορισμένοι λόγοι ανησυχίας. Αυτοί οι λόγοι ανησυχίας ήσαν, ειδικότερα, οι ακόλουθοι: εντοπίστηκε πιθανή έκθεση των ανθρώπων που υπερβαίνει την αποδεκτή ημερήσια λήψη. Επιπλέον, υπάρχει πιθανή έκθεση των ανθρώπων στον μεταβολίτη t-norchloroacetochlor στα επιφανειακά ύδατα, του οποίου δεν μπορεί να αποκλειστεί η γονιδιοτοξικότητα. Υπάρχει υψηλός κίνδυνος μόλυνσης των υπογείων υδάτων από ορισμένους μεταβολίτες, υψηλός κίνδυνος για υδρόβιους οργανισμούς και υψηλός μακροπρόθεσμος κίνδυνος για φυτοφάγα πτηνά. Τέλος, οι διαθέσιμες πληροφορίες δεν είναι επαρκείς για την εξακρίβωση της εκτίμησης της επικινδυνότητας για τη μόλυνση των υπόγειων υδάτων από τους μεταβολίτες t-norchloracetochlor και t-hydroxyacetochlor.

               (8)

               Η Επιτροπή κάλεσε τον αιτούντα να υποβάλει τις παρατηρήσεις του σχετικά με το συμπέρασμα της Αρχής. Πέραν αυτού, σύμφωνα με το άρθρο 21 παράγραφος 1 του κανονισμού (ΕΚ) αριθ. 33/2008, η Επιτροπή κάλεσε τον αιτούντα να υποβάλει τις παρατηρήσεις του σχετικά με το σχέδιο έκθεσης εξέτασης. Ο αιτών υπέβαλε τις παρατηρήσεις του, οι οποίες εξετάστηκαν προσεκτικά.

               (9)

               Ωστόσο, παρά τα επιχειρήματα που προέβαλε ο αιτών, οι λόγοι ανησυχίας που αναφέρονται στην αιτιολογική σκέψη 7 δεν μπόρεσαν να αρθούν. Επομένως, δεν έχει αποδειχθεί ότι, σύμφωνα με τους προτεινόμενους όρους χρήσης, τα φυτοπροστατευτικά προϊόντα που περιέχουν την ουσία acetochlor ικανοποιούν κατά κανόνα τις απαιτήσεις που ορίζει το άρθρο 5 παράγραφος 1 στοιχεία α) και β) της οδηγίας 91/414/ΕΟΚ.

               (10)

               Η ουσία acetochlor, συνεπώς, δεν θα πρέπει να εγκριθεί, σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009.

               (11)

               Προκειμένου να χορηγηθεί χρόνος στα κράτη μέλη για να ανακαλέσουν τις εγκρίσεις των φυτοπροστατευτικών προϊοντων που περιέχουν acetochlor, είναι σκόπιμο να προβλεφθούν παρεκκλίσεις από τις διατάξεις του κανονισμού (ΕΚ) αριθ. 1490/2002.

               (12)

               Για τα φυτοπροστατευτικά προϊόντα που περιέχουν την ουσία acetochlor, στις περιπτώσεις που τα κράτη μέλη παραχωρούν περίοδο χάριτος, σύμφωνα με το άρθρο 46 του κανονισμού (ΕΚ) αριθ. 1107/2009, η εν λόγω περίοδος λήγει το αργότερο ένα έτος μετά την ανάκληση της αντίστοιχης έγκρισης.

               (13)

               Ο παρών κανονισμός δεν προδικάζει την υποβολή περαιτέρω αίτησης για την ουσία acetochlor, σύμφωνα με το άρθρο 7 του κανονισμού (ΕΚ) αριθ. 1107/2009.

               (14)

               Για λόγους σαφήνειας, η εγγραφή της ουσίας acetochlor στο παράρτημα της απόφασης 2008/934/ΕΚ θα πρέπει να διαγραφεί.

               (15)

               Συνεπώς, είναι σκόπιμο να τροποποιηθεί αναλόγως η απόφαση 2008/934/ΕΚ.

               (16)

               Η μόνιμη επιτροπή για την τροφική αλυσίδα και την υγεία των ζώων δεν εξέδωσε γνώμη. Μια εκτελεστική πράξη θεωρήθηκε αναγκαία και η προεδρία υπέβαλε το σχέδιο εκτελεστικής πράξης στην επιτροπή προσφυγών για περαιτέρω διαβουλεύσεις. Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής προσφυγών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Μη έγκριση δραστικής ουσίας
   Η δραστική ουσία acetochlor δεν εγκρίνεται.
   Άρθρο 2
   Μεταβατικά μέτρα
   Κατά παρέκκλιση από το άρθρο 12 παράγραφος 3 του κανονισμού (ΕΚ) αριθ. 1490/2002, τα κράτη μέλη διασφαλίζουν την ανάκληση των εγκρίσεων για φυτοπροστατευτικά προϊόντα που περιέχουν την ουσία acetochlor μέχρι τις 23 Ιουνίου 2012.
   Άρθρο 3
   Περίοδος χάριτος
   Τυχόν περίοδος χάριτος την οποία παραχωρούν τα κράτη μέλη σύμφωνα με το άρθρο 46 του κανονισμού (ΕΚ) αριθ. 1107/2009 είναι όσο το δυνατόν συντομότερη και εκπνέει το αργότερο 12 μήνες μετά την ανάκληση της αντίστοιχης έγκρισης.
   Άρθρο 4
   Τροποποιήσεις της απόφασης 2008/934/ΕΚ
   Στο παράρτημα της απόφασης 2008/934/ΕΚ, η εγγραφή της ουσίας «acetochlor» διαγράφεται.
   Άρθρο 5
   Έναρξη ισχύος
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Δεκεμβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 309 της 24.11.2009, σ. 1.

      (2)  ΕΕ L 230 της 19.8.1991, σ. 1.

      (3)  ΕΕ L 15 της 18.1.2008, σ. 5.

      (4)  ΕΕ L 55 της 29.2.2000, σ. 25.

      (5)  ΕΕ L 224 της 21.8.2002, σ. 23.

      (6)  ΕΕ L 246 της 21.9.2007, σ. 19.

      (7)  ΕΕ L 333 της 11.12.2008, σ. 11.

      (8)  Ευρωπαϊκή Αρχή για την Ασφάλεια των Τροφίμων. Συμπέρασμα σχετικά με την επιστημονική επανεξέταση της εκτίμησης της επικινδυνότητας από φυτοπροστατευτικά προϊόντα όσον αφορά τη δραστική ουσία acetochlor. EFSA Δελτίο 2011· 9(5):2143. [109 σελ.]. doi:10.2903/j.efsa.2011.2143. Διατίθεται ηλεκτρονικά: www.efsa.europa.eu/efsajournal.htm.